
»Kaldet  til  at  undervise« 


af  Præsident  David   O.   McKay 


Til  jer,  som  arbejder  i  Kirkens  organisationer:  hvad 
betyder  det  i  virkeligheden  at  blive  kaldet  til  at  belære 
børn,  unge  og  dem  i  nærheden  af  jeres  alder,  om  det 
gengivne  evangelium? 

Hvad  jeres  ansvar  end  er,  så  lær  det. 

Den  største  forpligtelse,  en  lærer  har,  er  at  være  for- 
beredt til  at  undervise.  Han  kan  ikke  belære  andre  om 
det,  som  han  ikke  selv  kender.  Han  kan  ikke  få  sine  elever 
til  at  føle  det,  som  han  ikke  selv  føler. 

Blot  at  læse  lektien  igennem  før  timen  er  ikke  tilstræk- 
keligt. Ved  at  gøre  det  har  jeg  endnu  ikke  gjort  den  på- 
gældende lektie  til  min,  og  før  den  er  min,  før  jeg  føler, 
at  jeg  har  et  budskab  at  give  min  klasses  medlemmer,  er 
jeg  ikke  beredt  til  at  undervise,  således  som  Herren  har 
bedt  mig  om  at  forberede  mig,  når  Han  kalder  mig  til  at 
forkynde  Hans  ord.  Den  må  være  min;  hvad  jeg  ønsker  at 
give  til  klassens  medlemmer,  er,  hvad  der  vil  tælle,  når 
jeg  mødes  med  dem,  og  jeg  kan  gøre  lektien  i  lektieheftet 
til  min  ved  studium,  tro  og  bøn. 

Den  lærer,  som  kender  alle  kendsgerningerne,  vinder 
sine  elevers  tillid  og  respekt.  Det  er  forbavsende,  hvor 
hurtigt  barnet  opdager,  om  læreren  eller  lærerinden  ken- 
der det,  som  han  eller  hun  forsøger  at  undervise  i,  eller 
ej.  Simulering  er  altid  en  fjende  af  lærerens  succes  og 
resultater. 

Det  er  lærerens  ansvar  i  barnet  at  vække  kærlighed  til 
sandheden  og  et  ønske  om  at  søge  lykke  i  livet  gennem  en 
retskaffen  levevis.  Et  barn,  der  er  ledet  på  afveje,  kan 
bevirke,  at  menneskeheden  mister  en  dygtig  videnskabs- 
mand, en  opdager  af  nye  sandheder,  en  mand,  hvis  lys  og 
udsyn  kunne  have  fremskyndet  den  dag  i  fremtiden,  hvor 
et  altomfattende  broderskab  og  fred  hersker.  Højst  sand- 
synligt er  et  barn  en  skrøbelig  begyndelse  til  en  stærk 
slutning.  En  af  de  største  tragedier  i  livet  er  at  se  en  sådan 
mulig  afslutning  slået  i  stykker  lige  fra  sin  første  be- 
gyndelse. 

Der  er  tre  ting,  som  må  vejlede  alle  lærere:  for  det  før- 
ste, sæt  dig  ind  i  emnet;  for  det  andet,  få  emnet  ind  i 
dig;  for  det  tredie,  prøv  at  lede  eleverne,  så  de  får  emnet 
ind  i  sig  —  ikke  ved  at  hælde  det  ind  i  dem,  men  ved  at 
lede  dem,  så  de  ser,  hvad  du  ser,  ved,  hvad  du  ved,  føler, 
hvad  du  føler. 

Enhver  lærer  må  være  forberedt  på  sin  lektie,  når  han 
møder  medlemmerne  i  sin  klasse,  for  husk  på,  at  din 
fremstilling  af  lektien,  din  indstilling  overfor  sandheden 
i  lektien  stort  set  vil  bestemme  klassemedlemmernes  ind- 
stilling  overfor   den   og   deres   indstilling   overfor   Kirkens 


aktiviteter  i  almindelighed.  Hvis  du  sender  dem  bort  efter 
klassens  afslutning  med  den  følelse  i  deres  unge  hjerter, 
at  de  ikke  har  fået  noget  ved  at  komme,  vil  du  finde  det 
vanskeligt  at  få  dem  til  at  komme  igen  den  følgende  uge. 

Der  er  mulighed  for,  at  et  ord  eller  en  handling  får  en 
virkning,  som  aldrig  hører  op.  Deri  ligger  belønningen  og 
glæden  for  den  ukendte  lærer,  hvis  navn  ikke  fremhæves 
for  offentligheden,  men  hvis  belæringer,  ligesom  ekko, 
»ruller  fra  sjæl  til  sjæl  og  går  fremad  for  stedse«. 

Om  »undervisningens  ånd«  vil  jeg  gerne  sige  blot  dette: 
En  dag,  efter  at  Herren  var  blevet  korsfæstet,  sagde  Peter: 
»Jeg  tager  ud  at  fiske«.  (Johs.  21:3).  Han  kendte  fiskerens 
bestilling;  han  var  fisker.  Men  han  så  ikke  klart,  hvad 
hans  mission  var  som  menneskefisker.  Og  Thomas  og 
nogle  af  de  andre  sagde:   »Vi  tager  med  dig«.  (I dem). 

En  morgen  finder  vi  dem  på  kysten  med  et  stort  net 
fuldt  af  fisk,  med  et  bål  og  brød,  medens  de  spiste  med 
Herren  i  deres  midte,  og  Han  sagde:  »Simon,  Johannes' 
søn,  elsker  du  mig  mere,  end  de  andre  gør?«  (Ibid.  21:15). 

Jeg  vil  ikke  ind  på  en  diskussion  om,  hvad  »de  andre« 
betyder.  Jeg  tager  det  for  givet,  at  Herren  tænkte  på 
timelige  velsignelser,  rigdom,  etc. 

»Simon  ....   elsker  du  mig  mere,  end  de  andre  gør?« 

»Ja,  Herre!   du  ved,  at  jeg  har  dig  kær.« 
.»Vogt  mine  lam!«    (Se  idem). 

Deri  ligger  hemmeligheden  ved  undervisningens  ånd. 
Vogt  drengen  —  vogt  pigen.  Lad  drengen  vide,  at  du  er 
interesseret  i  ham.  Når  du  møder  ham  på  gaden,  så  lad 
ham  vide,  at  du  er  interesseret  i  ham. 

Af  hvilken  uendelig  værdi  for  Kirken  er  ikke  de  ung- 
dommens vejledere  og  lærere,  som  mejsler  og  former  den 
moralske  atmosfære,  hvori  folket  lever.  Blomster  udgyder 
blot  deres  skønhed  og  duft  i  kort  tid,  så  visner  og  dør  de 
og  er  borte  for  altid,  men  børn  bliver  gennem  ædle  lære- 
res undervisning  indpodet  med  evige  principper  om  sand- 
heden og  udstråler  en  indflydelse  for  det  gode,  der,  lige- 
som deres  egne  sjæle,  vil  leve  for  evigt. 

Mine  medlærere,  lad  kærlighed  udstråle  fra  jeres  hjerte, 
så  vil  I  have  et  godt  grundstof,  hvori  I  kan  så  den  sand- 
hedssæd,  som  vil  bære  frugt  her  i  dødeligheden  og  til  sidst 
give  udødelighed  og  evigt  liv,  hvad  der  i  sandhed  er  Guds 
herlighed  —  og  Gud  give,  at  vi  kan  erfare  dette  og  have 
evne  til  det. 

Missionærerne  bliver  ofte  stillet  overfor  spørgs- 
målet: Hvorfor  har  vi  ordinancer  i  evangeliet  og 
i  Kirken?  Hvad  godt  er  de  til?  Selv  medlemmer 
kommenterer  det  fra  tid  til  anden  og  prøver  på  at 
rationalisere  nogle  af  evangeliets  ordinancer.  For  at 
få  et  sandt  perspektiv  over,  hvorfor  vi  har  ordi- 
nancer og  over  deres  sande  værdi,  vil  jeg  gerne 
fremsætte  nogle  få  tanker  om  dette  emne. 

Guds  forordninger,  hans  love  og  befalinger  og  de 
statutter  og  meninger,  som  kommer  fra  ham,  kaldes 
hans  ordinancer.  Hele  verden  skal  blive  dømt  i 
overensstemmelse  med  dem,  i  henhold  til  Guds 
love.  Disse  principper  og  ordinancer  er  ikke  nye 
—  men  evige.  Adam  blev  undervist  i  evangeliet, 
og  efter  at  han  havde  fået  en  forståelse  af  frelsens 
plan,  Jesu  forsoningsoffer,  præstedømmets  formål 
og  magt  og  menneskets  rettigheder  og  pligter  på 
jorden,  enten  de  var  indenfor  eller  udenfor  Kirken, 
tog  han  imod  sandheden  og  blev  døbt  og  modtog 
alle  evangeliets  ordinancer  —  så  vi  kan  se,  at  disse 
ting  har  været  til  fra  selve  begyndelsen  og  vil  fort- 
sætte som  en  kendsgerning  lige  til  enden. 

Broder  John  A.  Widtsoe  forklarer  i  sin  bog 
»Priesthood  and  Church  Government«  den  symbol- 
ske betydning  af  ordinancerne.  »En  ordinance  er  et 
jordisk  symbol  på  en  åndelig  realitet.  Det  er  sæd- 
vanligvis også  en  handling,  der  symboliserer  en 
pagt  eller  overenskomst  med  Herren.  Endelig  er 
det  næsten  altid  en  handling  i  forventning  om  en 
velsignelse  fra  himlen.  En  ordinance  er  altså  af- 
gjort en  handling,  som  forbinder  himlen  og  jorden, 
det  åndelige  og  det  timelige.« 

Han  går  videre  og  forklarer  nødvendigheden  af 
ordinancer:  »I  den  åndelige  så  vel  som  i  den  ma- 
terielle verden  hersker  loven  om  årsag  og  virkning 
øverst.  Prisen  må  betales  for  alt,  hvad  man  mod- 
tager. Det  er  den  højeste  retfærdighed.  De  handlin- 
ger,   der   kendes    som    ordinancer,    er    derfor    dem, 


hvorigennem  man  opnår  visse  ting  man  ønsker.  Ved 
handlingen  dåb  opnås  medlemskab  i  Kirken;  ved 
handlingen  salvelse  med  olie  af  syge,  efterfulgt  af 
bekræftende  bøn,  bliver  de  syge  ofte  helbredt.  Ordi- 
nancerne tjener  også  som  vidne  eller  bekræftelse 
på  den  åndelige  overenskomst,  der  indgås.  Den 
handling  at  man  bliver  nedsænket  i  vand  af  en,  der 
har  myndighed,  bliver  et  vidnesbyrd  om,  at  man 
anerkender  den  sandhedslov,  der  kendes  som  evan- 
geliet. Den  handling  at  nyde  nadveren  er  et  vidnes- 
byrd om  fornyet  lydighed  mod  Frelseren  og  mod 
Gud.  Betydningen  af  ordinancerne  bekræfter  deres 
nødvendighed  i  en  organisation,  der  er  opbygget  på 
orden  og  system.  Kirkens  ordinancer  er  få  i  antal, 
men  livsnødvendige.« 

Den  kendsgerning,  at  Jesu  Kristi  Kirke  af  Sidste 
Dages  Hellige  er  i  besiddelse  af  præstedømmet,  er 
tilstrækkelig  til  at  gøre  hver  eneste  ordinance,  der 
administreres  ved  den  rette  myndighed  i  Kirken, 
til  en  begivenhed  af  største  betydning.  Når  man 
udfører  en  sådan  ordinance,  taler  og  handler  den, 
der  udfører  den,  ikke  af  sig  selv  og  med  sin  per- 
sonlige myndighed,  men  i  kraft  af  sin  ordination 
og  kaldelse  som  repræsentant  for  de  himmelske 
magter. 

Herren  siger  i  Lære  og  Pagter  52:15 — 16:  »Derfor, 
den,  der  beder,  og  hvis  ånd  er  angergiven,  antager 
jeg,  hvis  han  adlyder  mine  forordninger. 

Den,  som  taler,  og  hvis  ånd  er  angergiven,  hvis 
sprog  er  ydmygt  og  opbyggende,  han  er  af  Gud, 
dersom   han    adlyder   mine   forordninger.« 

Frafald  er  resultatet,  når  menneskene  kommer 
bort  fra  Herrens  ordinancer. 

De  helliges  pagt,  når  de  lover  at  holde  alle  Her- 
hens  befalinger  og  love,  er  »Vi  vil  vandre  efter  alle 
Herrens  forordninger.«  (L.  &  P.  136:4). 

R.  Earl  Sorenson,  missionspræsident. 

Ingen  succes  kan 
opveje  fejl  i  hjemmet 


(Tale  af  Richard  L.  Evans  ved  den  134.  halvårlige  konfe- 
rence, søndag  den  4.  oktober  1964) 


Et  eller  andet  sted  har  vi  læst  eller  hørt  om  denne 
bemærkning,  som  en  kvinde  kom  med,  da  hun  betragtede 
en  ren  og  mandig  og  beundringsværdig  ung  mand:  »Jeg 
ville  give  tyve  år  af  mit  liv«,  sagde  hun,  »for  at  have 
en  sådan  søn«.  Drengens  moder,  som  stod  i  nærheden 
og  hørte  komplimenten,  svarede:  »Det  er  det  jeg  har  givet 
—  tyve  år  af  mit  liv«. 

Mit  sind  bliver  ved  at  komme  tilbage  til  en  sætning  i  en 
tale  af  Præsident  McKay  ved  april-konferencen,  hvor  han 
sagde:  »Ingen  succes  kan  opveje  fejl  i  hjemmet«. 

Der  findes  ingen  let  måde  at  opdrage  børn  på.  Der  fin- 
des i  virkeligheden  ingen  måde  at  være  deltids-forældre 
på.  Der  findes  andre  nødvendige  interesser  og  aktiviteter 
og  forpligtelser,  men  det  ansvar  at  være  forældre,  er  altid 
tilstede  og  er  livsvarigt.  (Det  samme  er  det  ansvar  at  være 
en  søn  eller  datter).  Og  der  findes  intet,  der  giver  større 
belønning  end  det  hellige  kald  at  være  forældre,  når  man 
trofast  fører  slaget  til  bunds. 

Med  tanken  på  hjemmet  og  familien,  således  som  det 
på  så  virkningsfuld  måde  blev  understreget  i  aftes  af 
Præsidenterne  McKay  og  Brown  og  Tanner,  og  af  broder 
Lee  og  biskop  Simpson,  kommer  det  råd  til  os  at  under- 
vise vore  børn,  at  holde  os  nær  til  dem,  i  kærlighed,  i  tål- 
modighed, i  respekt  og  med  et  retskaffent  eksempel.  Det 
råd  kommer  til  os  atter  at  lægge  vægt  på  hjemmet,  det 
første  og  mest  effektive  sted  til  at  undervise  om  livets 
værdier  og  dyder  og  lektier. 

Dette  råd  er  blevet  givet  af  en  lang  række  på  hinanden 
følgende  profeter  og  præsidenter  i  Kirken  og  af  vor  Fader 
i  himmelen  gennem  alle  tidsaldre. 

Om  Abraham  blev  det  sagt:  »Jeg  har  jo  udvalgt  ham, 
for  at  han  skal  pålægge  sine  børn  og  sine  efterkommere 
at  vogte  på  Herrens  vej«.  (1.  Moseb.  18:19). 

Og  gennem  Moses:  »Derfor  giver  jeg  dig  den  befaling,  at 
du  skal  frit  lære  dine  børn  disse  ting  . . . . «  (Moses  6:58). 

Fra  Kong  Benjamin  i  Mormons  Bog:  »Og  I  vil  ikke  til- 
stede, at  jeres  børn  går  sultne  eller  nøgne,  ej  heller  vil  I 
tilstede,  at  de  overtræder  Guds  love  og  strides  og  kives 
indbyrdes  og  tjener  djævelen,  som  er  syndens  herre  .... 
Men  I  vil  lære  dem  at  vandre  på  sandhedens  og  dydens 
veje;  I  vil  lære  dem  at  elske  og  tjene  hinanden«.  (Mosiah 
4:14,15). 

Fra  Lære  og  Pagter:  »De  skal  også  lære  deres  børn  at 
bede  og  at  vandre  retskaffent  for  Herren«.  (68:28). 


» . . . .  Jeg  har  befalet  jer  at  opdrage  jeres  børn  i  lys 
og  sandhed.«  (93:40). 

»  . . . .  sætte  dit  eget  hus  i  orden  . . .  . «  (93:43). 

»....  se  til,  at  de  (din  familie)  er  flittigere  og  omhyg- 
geligere hjemme  og  altid  beder;  ellers  skal  de  bortf lyttes 
fra  deres  sted.«  (93:50). 

»Vi  har  været  så  ivrige  efter  at  give  vore  børn,  hvad 
vi  ikke  havde«,  sagde  én  iagttager,  »at  vi  forsømte  at  give 
dem  det,  de  burde  have«. 

»Burde  vi  ikke  begynde«,  sagde  en  anden  åndelig  lærer, 
»at  tilbyde  vore  børn  de  ting,  som  vi  havde?  I  vor  barn- 
dom fik  vi  den  højeste  religiøse  instruktion.  I  vor  barn- 
dom så  vi  eksempler  på  gennemført  sparsommelighed, 
hårdt  arbejde  og  pionerånden  på  ethvert  område  af 
livet.  Tingene  blev  ikke  blot  rakt  os.«  (Rabbi  Joseph  H. 
Lockstein,  Arlington,  Va.). 

»Det  er  i  vor  barndom«,  sagde  Benjamin  Franklin,  »at 
vi  planter  vore  mest  fremtrædende  vaner  og  fordomme 
i  ungdommen  bestemmes  den  personlige  og  offent- 
lige karakter  .  . .  .  « 

Den  tanke,  at  vi  kan  overlade  det  til  børnene  fuldstæn- 
digt, at  vælge  med  hensyn  til  de  vigtigste  ting  i  livet,  er 
en  farlig  tanke. 

Hvilken  virksomhed  eller  institution  ville  være  kvalifi- 
ceret til  at  erstatte  hjemmet?  Hvor  kunne  vi  ellers  gå  hen 
for  at  få  de  første  sædekorn  af  tro?  Hvor  ellers  er  eks- 
emplet så  nært,  så  konstant? 

Der  har  aldrig  været  en  medicin,  som  kunne  kurere 
flere  sociale  sygdomme  end  et  sundt,  lykkeligt  hjem.  Der 
har  aldrig  været  en  større  kilde  til  social  stabilitet  end 
en  kærlig  og  forstående  familie.  (Der  har  aldrig  været  en 
bedre  måde  til  at  hjælpe  børn  til  lykke  end  kloge  og 
kærlige  og  ansvarsfulde  forældres  nære  tillid).  Naturligvis 
findes  der  nogle,  som  ikke  har  et  hjem.  Men  hvis  alle 
hjemmene,  vi  har,  gjorde  hvad  de  skulle  eller  burde  gøre, 
ville  der  være  mindre  behov  for  mange  virksomheder  og 
institutioner,  som  tappert  prøver  at  gøre  det,  som  hjem- 
met burde  gøre.  Og  før  vi  skaber  et  mere  og  mere  kom- 
pliceret socialt  maskineri,  burde  vi  lægge  vægten  tilbage, 
hvor  den  hører  til,  på  den  ældste  sociale  institution,  der 
eksisterer  —  familien,  hjemmet.  Og  hvis  vægten  lægges 
mere  og  stadig  mere  udenfor  hjemmet,  vil  vi  få  mindre 
og  mindre  indflydelse  på  vor  familie,  og  flere  og  flere 
offentlige  problemer. 

Det  spørgsmål  kommer  til  tider  til  os,  om  mødre  burde 
arbejde.  I  sandhed,  omstændighederne  vil  gøre  svaret  va- 
rierende. Men  denne  kommentar  fra  Elton  Trueblood  er 
af  interesse:  »Vi  ved,  at  Ruslands  kommunist-filosofi  har 
et  klart  svar  på  dette  spørgsmål:  at  kvinder  bør  beskæf- 
tiges nøjagtigt  som  mænd  bliver  det,  idet  staten  så  tager 
sig  af  børnene  i  de  timer,  hvor  moderen  er  beskæftiget 
udenfor  hjemmet.  (Men)  da  vor  filosofi  omfatter  andre 
værdier,  særligt  værdien  af  hjemmet  som  et  skabende 
centrum,  kan  vi  ikke  skrive  under  på  denne  .  .  .  lære  .  .  . 
Mange  kvinder  er  i  vore  dage  optaget  af  arbejde  udenfor 
hjemmet.  Men  ofte  gør  de  det  på  det  forkerte  tidspunkt 
i  deres  liv.  Der  er  en  periode,  hvor  en  kvinde,  som  gør  et 
hjem  til  det,  som  det  burde  være,  nødvendigvis  må  finde, 
at  det  optager  al  den  tid,  energi  og  forestillingsevne  hun 
er  i  besiddelse  af  .  .  .  . « 

Hvorledes  kan  vi  forvente,  at  andre  folk  skal  bruge 
deres  tid  og  gøre  sig  ulejlighed  for  vore  børn,  hvis  vi 
ikke  gør  det? 

Sommetider  er  der  nogle  forældre,  der  fejlagtigt  føler, 
at  de  kan  slappe  lidt  af  med  hensyn  til  opførsel  og  handle- 
måde, eller  måske  have  et  såkaldt  liberalt  syn  på  grund- 
læggende og  fundamentale  ting  —  idet  de  mener,  at  en  lille 
smule  slaphed  og  overbærenhed  ikke  har  noget  at  sige  — 
eller  måske  undlader  de  at  undervise  eller  at  overvære 
møderne  i  Kirken,  eller  de  kommer  frem  med  kritiske 
synspunkter.  Nogle  forældre  synes  sommetider  at  føle,  at 
de  kan  fire  lidt  af  på  det  fundamentale  uden  at  påvirke 
deres  familie  eller  deres  families  fremtid.  Men  hvis  en  af 
forældrene  går  lidt  udenfor  den  lige  vej,  vil  børnene  højst 
sandsynligt  overgå  forældrenes  eksempel. 

»Den,  som  efterligner  et  dårligt  eksempel«,  sagde  Fran- 
cesco Guicciardini,  »går  som  regel  ud  over  det;  den,  som 
efterligner  et  godt  eksempel,  når  som  regel  ikke  op  til 
det«. 

Der  må  være  standarder  og  eksempler,  som  er  absolut 
sikre  at  følge.  At  lede  vore  børn  bort  fra  trofasthed,  bort 
fra  overensstemmelse  med  de  givne  regler,  bort  fra  den 
grundlæggende  og  væsentlige  tro,  er  altfor  stort  et  ansvar 
at  påtage  sig. 

Sommetider  kan  disse  forældre  senere  i  livet  vende  om 
og  komme  nærmere  til  Kirken,  for  blot  til  deres  sorg  at 
finde,  at  deres  børn,  som  er  blevet  opmuntret  til  at  gå  i  en 
anden  retning,  ikke  så  let  vender  tilbage  — •  om  de  nogen- 
sinde gør  det. 

»Hvad  du  gerne  vil  have  dine  børn  skal  blive,  stræb 
efter  at  vise  det  i  dit  eget  liv  og  din  egen  tale«,  sagde 
Lydia  Sigournet. 

»Vi  kan  gøre  mere  godt  ved  at  være  gode  end  på  nogen 
anden  måde.«    (Ukendt  forfatter). 

Mahatma  Gandhi  sagde:  »Mit  liv  er  mit  budskab«.  Enhver 
fader  eller  moder  kunne  sige  det  samme,  og  enhver  fa- 
ders eller  moders  liv  vil  være  hans  eller  hendes  budskab 
til  den  sidste  generation. 

En  af  de  første  vigtige  ting  er,  at  forældrene  er  enige 
i  deres  formål,  af  én  tro  og  én  hensigt.  »Venter  du  til- 
visse«, spurgte  en  gammel  romersk  digter,  »at  en  moder 
vil  give  sine  børn  principper,  som  adskiller  sig  fra  hendes 
egne?«  (Juvenal,  Satires).  Enhver  ung  mand,  som  tror,  at 
en  pige,  som  ikke  tror  det  samme  som  han  tror,  vil  un- 
dervise hans  børn,  således  som  han  ville  undervise  dem, 
vil  simpelthen  ikke  se  kendsgerningerne  i  øjnene.  Når  vi 
gifter  os,  vælger  vi  forældrene  til  vore  børn,  og  vi  har 
pligt  overfor  os  selv  og  overfor  vore  børn  til  at  gifte  os 
med  en,  med  hvem  der  kan  være  enighed  i  formål  og 
overbevisning. 

Vi  læser  og  citerer  ofte  fra  Lære  og  Pagter:  »Og  om  del 


skulle  ske,  at  I  måtte  arbejde  hele  jeres  liv  ....  og  kun 
førte  én  sjæl  til  mig,  hvor  stor  skal  da  ikke  jeres  glæde 
være  med  ham  i  min  Faders  rige!«  (18:15). 

Når  det  nu  er  noget,  der  er  af  så  overordentlig  stor 
glæde  at  bringe  én  sjæl  til  vor  Fader,  hvor  stor  en  glæde 
må  det  da  være  at  bevare  og  bringe  tilbage  til  Ham  dem, 
som  Han  har  givet  os.  Det  er  vidunderligt  og  vigtigt  at 
sende  missionærer  til  fjerne  steder,  men  hvorledes  kan  vi 
retfærdiggøre  ikke  at  bevare  vore  egne? 

Hvis  det  er  vigtigt  at  være  vor  broders  vogter,  hvor 
meget  vigtigere  må  det  ikke  være  at  være  vore  børns  vog- 
ter, vore  familiers  vogter,  vore  kæres  vogter,  dem,  som 
Gud  har  givet  os. 

Hvornår  hører  en  faders  eller  moders  ansvar  op?  Lov- 
mæssigt kan  vi  begrænse  det,  men  hører  det  op  —  nogen- 
sinde? 

Familiekredsen  er  evig,  og  det  samme  er  dens  pligter 
og  velsignelser. 

Det  er  en  stor  og  heltemodig  handling  at  holde  en  fa- 
milie sammen,  at  sætte  dem  et  godt  eksempel,  at  lære  dem 
sandhedens  veje,  at  leve  et  liv  i  overensstemmelse,  at  sørge 
for  livets  nødvendigheder,  at  pleje  og  tjene  under  sygdom, 
at  vaske,  at  lave  mad,  at  gøre  rent,  at  sy,  at  stoppe,  at 
give  råd,  at  elske,  at  forstå,  at  bede,  at  være  tålmodig,  og 
at  gøre  de  tusinde  andre  ting,  som  kræves  for  at  opdrage 
sine  børn,  at  gøre  huset  til  et  hjem  —  og  at  gøre  det 
hver  dag,  sommetider  uden  tilsyneladende  taknemmelig- 
hed, uden  tilsyneladende  påskønnelse  —  og  at  føre  en 
familie,  på  retskaffen  måde,  til  evigt  liv.  Og  da  det  er  vor 
Faders  formål  at  skabe  udødelighed  og  evigt  liv  for  sine 
børn,  hvad  kunne  så  bedre  være  vort  formål  som  for- 
ældre? 

Og  hvad  så,  hvis  det  tager  tyve  år  —  eller  fyrretyve  — 
eller  altid.  Hvad  kan  livet  bedre  bruges  til? 

Præsident  McKays  ord  kommer  stadig  tilbage  til  mig: 
»Ingen  succes  kan  opveje  fejl  i  hjemmet«. 

At  holde  et  hjem,  en  familie,  gående  og  sammen  er 
heltemodigt.  Tak  Gud  for  trofaste  forældre. 

De,  som  har  trukket  sig  noget  tilbage,  vil  jeg  gerne 
bønfalde  om  at  vende  om  igen  for  at  kende  freden  og 
velsignelserne  ved  vore  fædres  tro. 

De,  som  aldrig  har  kendt  den,  vil  jeg  gerne  bønfalde 
om  at  åbne  deres  hjerter  og  deres  sind  i  søgen  efter 
sandheden. 

Med  ordene  fra  den  sang,  koret  har  sunget,  vil  jeg  med 
Dem  bede  om,  at  Kongernes  Konge  må  komme,  og  kom- 
me os  ihu.  Med  ordene  fra  en  anden  sang,  som  vi  alle 
har  så  kær,  vil  jeg  gerne  sammen  med  Dem  tænke  på 
vor  Præsident,  idet  vi  takker  Gud  for  Profeten,  som  vej- 
leder os  i  disse  sidste  dage. 

Og  sammen  med  Dem  vil  jeg  gerne  bære  vidnesbyrd 
om  vort  bogstavelige  slægtskab  med  Gud,  vor  Fader,  som 
skabte  os  i  sit  billede,  og  om  guddommeligheden  af  Hans 
Elskede  Søn,  vor  Frelser,  og  om  evangeliets  plan  og  for- 
mål, at  bringe  os  tilbage  til  deres  nærhed,  til  vidunderligt 
samkvem  med  dem  og  ubegrænsede  muligheder  for  evigt 
liv. 

Og  sammen  med  Dem  beder  og  bønfalder  jeg  om,  at 
vi  kan  leve  og  undervise  vore  børn  således,  at  vi  kan  have 
dem  med  os,  ikke  savne  en  eneste  —  altid  og  for  evigt,  og 
jeg  gør  det  i  vor  Elskede,  Guddommelige  Forløsers,  Jesu 
Kristi,  navn. 

Amen. 

Yftånedens^ 


o 


SPØRGSMÅL 


Af    Joseph    Fielding    Smith,    præsident    for    De    Tolv    Apostles    Råd 


Hvorfor  administrere  nadveren  til  små  børn? 


Spørgsmål: 

Da  vi  diskuterede  nadveren  i  en  klasse,  omtalte  et  af 
medlemmerne  den  manglende  forståelse,  som  mange  af 
Kirkens  medlemmer  synes  at  have  angående  denne  ordi- 
nance.  Det  blev  udtalt,  at  nadveren  bliver  administreret 
til  ganske  små  børn,  og  nogle  medlemmer  udtalte,  at  for- 
troligheden med  denne  ordinance  i  den  alder  forringede 
dens  hellige  betydning,  og  da  nadveren  er  fornyelse  af 
den  pagt,  der  er  indgået  i  dåben,  og  disse  små  børn  endnu 
ikke  er  blevet  døbt,  hvorfor  administreres  nadveren  så 
til  dem? 


Svar: 

Vi  instrueres  i  åbenbaringen  om,  at  små  børn  er  uskyl- 
dige for  Herren.  Vi  læser  i  det  19.  kapitel  i  Mattæus,  at 
da  børnene  blev  ført  frem  for  Frelseren,  lagde  nogle  af 
disciplene  sig  imellem  og  dadlede  dem,  som  forsøgte  at 
få  dem  velsignet,  men  Jesus  irettesatte  disse  disciple,  idet 
han  sagde: 

»Lad  de  små  børn  være;  I  må  ikke  hindre  dem  i  at 
komme  til  mig;  thi  himmeriget  hører  sådanne  til.«  (Vers 
14).  Ved  en  anden  lejlighed  kaldte  han  et  lille  barn  til  sig, 
satte  det  midt  iblandt  dem  og  sagde: 

»Sandelig  siger  jeg  eder:  hvis  I  ikke  vender  om  og  bli- 
ver som  børn,  kommer  I  slet  ikke  ind  i  himmeriget. 

Den,  der  altså  vil  ydmyge  sig  og  blive  som  dette  barn, 
han  er  den  største  i  himmeriget. 

Og  den,  der  tager  imod  et  sådant  barn  for  mit  navns 
skyld,  tager  imod  mig. 

Men  den,  der  forarger  en  af  disse  små,  som  tror  på  mig, 
ham  var  det  bedre,  at  der  var  hængt  en  møllesten  om 
hans  hals,  og  han  var  sænket  i  havets  dyb«.  (Matt.  18: 
3—6). 

Tværtimod  den  mening,  som  nogle  har  udtrykt,  at  ny- 
delsen af  nadveren  i  en  så  tidlig  alder  skulle  »forringe 
dens  betydning«,  erklærer  vi  oprigtigt,  at  det  at  lade  små 
børn  nyde  nadveren,  når  den  forklares  for  dem,  virker 
nøjagtigt  modsat  på  deres  sind.  Måske  nogle  af  os  ikke 
forstår  dybden  i  et  lille  barns  sind.  Små  børn  i  Primary- 
klassen kan  ganske  sikkert  forstå,  at  nadveren  er  en 
hellig  ordinance,  hvis  de  omhyggeligt  bliver  belært  om  det. 
Og  så  kan  vi  atter  sige,  at  selv  om  de  er  for  små  til  at 
forstå,  skal  man  belære  dem  om,  at  det  er  en  hellig  ordi- 


nance, og  dette  vil  til  sidst  bære  frugt.  Det  ser  ud,  som 
om  et  barn  i  børnehaveklassen  virkelig  er  i  stand  til  at 
være  klar  over,  at  nadveren  er  et  særligt  privilegium, 
fordi  det  har  forbindelse  med  vor  Frelsers  offer  på 
korset. 

Nogle  af  de  smukkeste  skriftsteder  i  Mormons  Bog  i  for- 
bindelse med  Frelserens  tilsynekomst  hos  nephiterne,  er 
følgende: 

»Og  da  de  havde  knælet  ned  på  jorden,  sukkede  Jesus 
ved  sig  selv  og  sagde:  Fader,  jeg  er  bekymret  for  ugude- 
ligheden blandt  dette  folk,  som  tilhører  Israels  hus. 

Og  da  han  havde  sagt  disse  ord,  knælede  han  også  ned 
på  jorden;  og  se,  han  bad  til  Faderen,  men  det,  som  han 
bad  om,  kan  ikke  beskrives;  og  folket,  som  hørte  ham, 
bevidnede  det. 

Og  på  denne  måde  vidnede  de:  Aldrig  før  har  øjet  set 
og  øret  hørt  sådanne  store  og  vidunderlige  ting,  som  det, 
vi  så  og  hørte  Jesus  sige  til  Faderen. 

Og  ingen  tunge  kan  udtale  og  intet  menneske  beskrive 
og  menneskehjertet  kan  heller  ikke  fatte  så  store  og  vid- 
underlige ting,  som  vi  både  så  og  hørte  Jesus  tale;  og 
ingen  kan  fatte  den  glæde,  som  fyldte  vor  sjæl,  da  vi  hørte 
ham  bede  til  Faderen  for  os. 

Og  da  Jesus  var  holdt  op  med  at  bede  til  Faderen,  rej- 
ste han  sig;  men  så  stor  var  de  forsamledes  glæde,  at  de 
var  overvældet. 

Og  Jesus  talte  til  dem  og  bød  dem  stå  op. 

Og  de  rejste  sig  op  fra  jorden,  og  han  sagde  til  dem: 
Salige  er  I  for  jeres  tros  skyld.  Og  se,  min  glæde  er  nu 
fuldkommen. 

Og  da  han  havde  sagt  disse  ord,  græd  han,  og  mængden 
bar  vidnesbyrd  derom,  og  han  tog  deres  små  børn,  det 
ene  efter  det  andet,  og  velsignede  dem  og  bad  til  Fade- 
ren for  dem. 

Og  da  han  havde  gjort  dette,  græd  han  atter; 

og  han  talte  til  mængden  og  sagde  til  dem:  Se  jeres  små! 

Og  da  de  hævede  blikket  mod  himlen  for  at  se,  da  så 
de  himlene  åbne,  og  de  så  englene  stige  ned  fra  himlen, 
som  om  de  var  omgivet  af  ild,  og  de  kom  ned  og  om- 
ringede de  små,  og  de  blev  omgivet  af  ild,  og  englene 
betjente  dem.«   (3.  Nephi  17:U—24). 

Ingen  vil  tvivle  på,  at  dette  gjorde  et  så  dybt  indtryk 
på  disse  små,  at  de  huskede  denne  strålende  begivenhed 
hele  resten  af  deres  liv.  Måske  er  vi  til  tider  altfor  hastige 
i  vor  dom  med  hensyn  til  små  børns  evne  til  at  forstå. 

Det  ville  i  sandhed  være  en  handling,  som  vor  Evige 
Fader  ikke  ville  synes  om,  hvis  vi,  som  er  ældre,  tilbage- 
holdt nadverens  hellige  ordinance  fra  børnene,  fordi  vi 
føler,  at  de  er  altfor  små  til  at  forstå  den.  Børn  bør  lige 
fra  begyndelsen  belæres  om  formålet  med  bønnen,  og  at 
vi  har  en  Himmelsk  Fader  og  at  Hans  Elskede  Søn  Jesus 
Kristus  døde,  for  at  vi  kan  leve  og  opnå  Guds  riges  vel- 
signelser. 


Det  har  været  mit  privilegium  at  træffe  Primarybørn, 
når  de  er  blevet  belært  af  deres  Primarylærerinder  om 
at  bede  og  at  takke  vor  Himmelske  Fader  og  Hans  El- 
skede Søn  Jesus  Kristus  for  de  mange  velsignelser,  som 
vi  modtager.  Det  er  meget  bevægende,  i  det  mindste  for 
mig,  at  høre  en  gruppe  Primarybørn  synge  sangen  »Jeg 
er  et  Guds  barn«   og  tilsyneladende  forstå  den. 

Joseph  Fielding  Smith. 


ræntna^n 


nm 


Kære  søstre! 

Jeg  ville  ønske,  I  allesammen  kunne  have  været  sam- 
men med  os  forleden  dag.  En  af  grenene  spurgte,  om  jeg 
ville  køre  nogle  af  de  ældre  søstre  ud  på  landet.  Jeg  var 
så  glad,  fordi  de  spurgte  mig,  søstrene  var  så  søde,  og  vi 
havde  en  vidunderlig  tid  sammen.  Jeg  har  aldrig  set  lan- 
det fejet  så  godt  og  vasket  så  rent  af  himlen!  Jeg  kan  se, 
hvorfor  det  kaldes  et  eventyrland.  Ikke  blot  H.  C.  Ander- 
sens eventyrland,  men  et  eventyrligt  land  med  venlige, 
stolte  og  humorelskende  folk. 

Findes  der  en  smukkere  tid  på  året?  Da  vi  kørte  gen- 
nem den  smukke  skov,  var  vi  sikre  på,  at  det  var  på  et 
sted  som  dette  —  roligt,  fredfyldt  og  med  solstrålerne 
skinnende  igennem  løvet  —  at  Joseph  Smith  knælede  for 
at  bede.  Enhver  kan  finde  fred  i  sindet  ved  at  bede  i  en 
hvilken  som  helst  yndig  dansk  skov. 

Landskabet  er  gavmildt  overstrøet  med  små  hvide  kirker 
i  hver  eneste  lille  by.  Pænt  stablet  brænde  findes  allevegne. 

Jeg  kan  lide  den  måde,  hvorpå  danskerne  maler  og  ved- 
ligeholder alting.  Vi  amerikanere  har  den  vane  at  øde- 
lægge så  meget  af  det  gamle.  Vi  har  brug  for  det  gamle 
til  at  minde  os  om,  hvad  der  tidligere  var.  Jeg  kan  nu 
forstå,  hvorfor  min  moder  var  så  omhyggelig  med  alting, 
og  hvorfor  hun  var  en  så  god  husmoder.  De  holdt  af  alt, 
hvad  de  havde,  og  alting  strålede  af  stolthed  og  omsorg. 
Jeg  er  så  stolt,  når  jeg  ser  op  og  ser  vort  smukke  danske 
rød-hvide  flag  vifte  en  velkomst  til  enhver,  som  ser  på  det. 
En  anden  ting,  som  interesserer  mig,  når  vi  kører  gennem 
Danmark,  er  de  forskellige  navne  på  de  små  byer,  som 
f.  eks.  Benløse,  Sengeløse,  Himlingøje,  Hjertebjerg  og  Stok- 
kemarke.  Det  ville  være  morsomt  at  vide,  hvordan  de  fik 
disse  navne. 

Gud  har  været  så  god  mod  dette  lille  land,  I  er  et  vel- 
signet folk.  I  har  sådan  en  god  høst  med  rigeligt  med 
føde,  hvad  der  betyder  sikkerhed.  Denne  tid  på  året  min- 
der mig  altid  om,  at  det  er  tiden,  hvor  vi  skulle  sætte  vort 


hus  i  orden,  så  vi  alle  kan  begynde  Hjælpeforeningen 
sammen.  Det  er  vigtigt,  at  vi  alle  starter  i  enighed  lige- 
som et  stort  orkester,  der  marcherer  sammen! 

Hvor  vigtigt  er  det  ikke  at  have  tillid  til  Gud  og  gå  i 
trit  med  Ham  og  Hans  program.  Vort  forenede  arbejde 
garanterer  det  bedste  resultat.  Hvor  er  det  en  vidunderlig 
tanke  at  samarbejde  og  lade  vort  sind  og  vort  arbejde 
være  i  harmoni  med  Ham  for  at  opfylde  Hans  formål, 
især  det  nye  Familie-Hjemmeaftenprogram.  Tænk  på,  hvad 
der  ville  ske  i  hver  eneste  gren,  hvis  alt  arbejde  med  dette 
program  blev  fuldstændigt  synkroniseret  til  at  gøre  Hans 
vilje.  Vi  ville  mangedoble  vor  dygtighed  og  vore  resul- 
tater. Vi  ville  så  også  have  Hans  ånd.  Vi  ville  alle  gå  i 
den  rigtige  retning  på  det  rigtige  tidspunkt.  »I  enighed 
er  der  styrke«.  At  være  i  trit  er  en  af  de  bedste  måder 
til  at  få  succes  på.  Men  det  er  en  af  de  vigtigste  af  Guds 
befalinger. 

Lad  være  med  hele  tiden  at  sige  til  dig  selv,  at  du  ikke 
kan  komme  til  Hjælpeforeningen.  Sig  til  dig  selv,  at  du 
vil  gå  derhen,  og  så  vil  du  kunne  gøre  det.  Det  er  rigtigt, 
at  Satan  arbejder  hårdere  end  vi  gør,  og  sommetider  kan 
vi  ikke  klare  det. 

Da  mine  børn  var  små,  havde  vi  Hjælpeforening  klok- 
ken 10  om  formiddagen.  I  begyndelsen  følte  jeg,  at  jeg 
ikke  kunne  forlade  mit  huslige  arbejde  og  gå  så  tidligt 
om  formiddagen.  Så  hørte  jeg  de  andre  søstre  tale  om  de 
vidunderlige  lektier,  og  jeg  følte,  at  jeg  virkelig  gik  glip 
af  noget,  da  det  ville  hjælpe  mig  til  at  opdrage  mine  børn. 
Andre  unge  mødre  kunne  komme,  så  jeg  mente,  at  så 
kunne  jeg  også. 

Jeg  vil  aldrig  glemme  den  første  gang,  alting  gik  mig 
imod.  Vi  boede  på  gården,  og  det  betød,  at  alle  skulle 
have  et  stort  morgenmåltid.  Havregrøden  kogte  over,  og  da 
jeg  tog  gryden  fra  ovnen,  spilte  jeg  det  hele  ned  ad  min 
kjole.  Robert  vendte  sig  om  for  at  se,  hvad  jeg  havde 
gjort,  og  spildte  sin  mælk.  Medens  jeg  tørrede  mælken  op, 

ringede  det  på  døren,  og  min  naboerske  valgte  dette  tids- 
punkt til  at  komme  og  fortælle  mig  alt  om  sin  mands 
nye  job. 

Endelig  fik  jeg  Robert  helt  ren  igen  og  satte  ham  på 
dørtrinet,  så  han  kunne  sidde  der,  medens  jeg  klædte 
Karen  på.  Jeg  gav  hende  en  ny  lyserød  kjole  på,  og  da 
jeg  tog  hende  op  og  tænkte  på  hvor  sød  hun  så  ud,  be- 
gyndte hun  at  gøre  grimasser,  og  op  kom  al  hendes  mor- 
genmad, ned  over  os  begge  to.  Jeg  skiftede  hurtigt  tøj  og 
håbede,  at  jeg  havde  fået  vasket  alt  det  sure  stof  af.  Nu 
var  vi  alle  parat.  Atter  tog  jeg  Karen  på  armen,  og  da  jeg 
lukkede  fordøren,  kunne  jeg  ikke  flytte  mig,  fordi  min 
frakke  hang  fast  i  døren.  Jeg  lagde  Karen  ned  på  veran- 
daen, så  jeg  kunne  finde  nøglen  i  min  pung.  Da  jeg  lå- 
sede døren  op,  begyndte  Karen  at  skrige,  fordi  naboens 
hund  slikkede  hende  i  ansigtet.  Jeg  tog  hende  så  op  og 
kaldte  på  Robert,  så  han  kunne  skynde  sig,  for  vi  var  sent 
på  den.  Han  legede  nu  omme  i  baggården.  Han  kom  lø- 
bende, men  havde  tabt  sin  ene  sko.  Da  jeg  endelig  lukkede 


bildøren  og  kørte  over  til  kirken,  tænkte  jeg:  Er  det  det 
værd? 

Da  jeg  gik  ind  i  kirken,  hilste  en  søster  mig  med  et 
stort  smil  og  sagde:  »I  ser  allesammen  så  yndige  ud!« 
(Jeg  tænkte:  hvis  hun  blot  vidste,  hvad  jeg  havde  været 
igennem).  Jeg  satte  mig  med  et  stort  befriende  suk.  Det 
varede  ikke  længe,  før  en  fredfyldt  følelse  kom  over  mig, 
og  jeg  kunne  straks  føle  en  stærk  ånd  tilstede.  Da  lærer- 
inden fik  tiden  overgivet,  blev  jeg  forbavset  og  skamfuld, 
for  lærerinden  havde  fem  børn,  som  hun  måtte  tage  med 
til  Hjælpeforeningen,  og  hun  sagde,  hvor  taknemmelig 
hun  var  for  den  anledning  hun  havde  til  at  undervise  os 
om  hjem  og  familie.  Lektien  den  dag  var  lige  hvad  jeg 
trængte  til.  Den  hjælp  og  kundskab,  jeg  modtog,  var  i 
sandhed  tiden  værd.  Nu  ved  jeg,  at  den  var  det  værd.  Jeg 
havde   ikke   råd   til   at   undvære   disse   inspirerede   lektier. 

Må  I  alle  føle  det  samme  og  støtte  jeres  Hjælpeforening. 

Med  kærlig  hilsen 

Søster  Ingrid  Sorenson. 


fi  H  VI   UOICJIO\HIC?? 


Man  siger,  at  mormonerne  er  et  syngende  folk.  Hvis 
det  er  tilfældet,  og  skal  vi  måles  derefter,  så  er  vi  danske 
ikke  nogle  særlig  gode  mormoner!  For  det  står  sløjt  til 
med  vores  sang  rundt  omkring  i  grenene,  både  forsam- 
lingssangen  og  vor  korsang  . .  . 

Historien  fortæller  os,  at  pionererne  samledes  om  afte- 
nen efter  dagens  udslidende  march  over  de  endeløse  slet- 
ter, i  stegende  hede,  i  bitter  kulde,  i  tørvejr  og  i  uvejr. 
Og  ved  disse  forsamlinger  underholdt  og  opmuntrede  man 
hinanden  med  dans  (tænk  jer  bare  at  danse  efter  at  have 
slæbt  sig  afsted,  marcheret  hele  dagen!)  og  sang.  Det  var 
ved  en  sådan  lejlighed,  at  »Kom,  kom,  Guds  folk«  første 
gang  blev  sunget. 

Jeg  holder  af  at  tænke  mig  tilstede  ved  en  sådan  sam- 
menkomst. Jeg  forestiller  mig  den  begejstring,  de  hellige 
sang  med.  For  var  de  ikke  simpelthen  nødt  til  at  være 
grebet  af  ildhu  for  sagen  for  at  kunne  gennemføre  det, 
de  var  ifærd  med:  at  erobre  en  verden  for  sig  selv,  at 
sige  farvel  til  alt  det,  der  hidtil  havde  bundet  dem  til  et 


bestemt  sted,  at  bryde  med  alt,  de  hidtil  havde  troet  på, 
at  forandre  deres  hele  tilværelse,  deres  hele  indstilling  til 
livet  og  døden. 

Derfor  sang  de  —  derfor  kunne  de  synge  .  .  . 

Men  har  vi  det  så  meget  anderledes?  Har  vi  ikke  på 
samme  måde  sagt  farvel  til  vort  hidtidige  liv?  Har  vi  ikke 
på  samme  måde  fundet  sandheden?  Er  vor  indstilling  til 
liv  og  død  ikke  blevet  en  anden,  siden  vi  sluttede  os  til 
kirken?  Trænger  vi  ikke  netop  til  at  synge?  Vi  kan  synge 
os  ud  af  mange  vanskeligheder  —  det  var  det,  pionererne 
gjorde,  og  siden  da  er  sang  og  musik  blevet  en  del  af  vor 
religion,  et  kendetegn  på  den. 

Skulle  vi  så  ikke  synge?  Skulle  vi  ikke  synge  med  ildhu 
—  hver  med  sit  næb  —  synge  med  overbevisning,  være 
glade  for  at  synge? 

Er  DU  med  i  SYNGENDE  MØDRE?  Mød  dog  op  til 
øvelserne,  få  gjort  noget  ved  det,  nu!  Du  vil  blive  glad 
for  det  og  blive  — •  en  rigtig  »syngende  mormon«. 

Rebecca  Schmidt. 


KRIJDSLÆ'RERINDKRKES 

>y0g  jeg  befaler,  at  I  skal  undervise  hinanden  i  rigets 
lære.«    (L.   &   P.   88:77). 

Formål:  At  understrege  den  kendsgerning,  at  vi  er  høj- 
tideligt forpligtet  til  at  undervise  i  Jesu  Kristi  evange- 
lium. 

Den  guddommelige  befaling  om  at  undervise  hinanden 
ligger  dybt  rodfæstet  i  Jesu  Kristi  Kirke.  Da  Jesus  var 
her  på  jorden,  tilbragte  han  sit  liv  med  at  undervise 
andre.  Efter  at  de  var  blevet  belært,  instruerede  han  sine 
følgesvende  om  at  gå  videre  og  undervise  hinanden.  Men 


efter  Frelserens  korsfæstelse  glemte  hans  disciple  øjen- 
synligt de  instruktioner,  han  havde  givet  dem,  og  nogle 
af  dem  vendte  tilbage  til  deres  tidligere  beskæftigelse 
som  fiskere.  For  atter  at  understrege  deres  pligter  til  at 
undervise  kaldte  Frelseren  efter  sin  opstandelse  sine  di- 
sciple til  sig  og  instruerede  dem  igen.  I  en  af  de  drama- 
tiske begivenheder,  der  er  fortalt  om  i  skriften,  spurgte 
Jesus  Peter,  om  han  elskede  ham,  og  da  Peter  svarede 
bekræftende,  sagde  Jesus  tre  gange  til  ham,  at  han  skulle 
vogte  hans  lam  og  hans  får.  (Se  Johs.  21:15 — 17).  Før  Frel- 

seren  tog  afsked  med  sine  disciple,  gav  han  dem  derefter 
sin  endelige  befaling,  nemlig  at  gå  ud  og  belære  alle  folke- 
slag, »idet  I  lærer  dem  at  holde  alt  det,  som  jeg  har  befa- 
let jer.  Og  se,  jeg  er  med  jer  alle  dage  indtil  verdens  ende«. 
(Matt.  28:20). 

Ikke  alene  må  vi  undervise  hinanden  i  »rigets  lære« 
gennem  Kirkens  organisationer,  men  vi  har  også  en  hellig 
forpligtelse  til  at  undervise  hinanden  i  hjemmet.  Vi  må 
være  sikre  på,  at  vore  børn  har  en  forståelse  af  evange- 
liets sandheder.  Om  dette  emne  har  Herren  været  meget 
bestemt,  idet  han  har  sagt  til  os  som  forældre,  at  hvis  vi 
forsømmer  at  undervise  vore  børn  i  hjemmet  »i  læren  om 
omvendelse,  tro  på  Kristus,  den  levende  Guds  Søn,  og 
om  dåb  og  den  Helligånds  gave  gennem  håndspålæggelse, 
når  de  er  otte  år  gamle,  skal  synden  hvile  på  forældrenes 
hoved.«  (L.  &  P.  68:25).  Desuden  må  vi  lære  vore  børn 
»at  bede  og  at  vandre  retskaffent  for  Herren.«  (L.  &  P. 
68:28). 

Blandt  evangeliets  grundbegreber  er  de  guddommelige 
sandheder:  »Guds  herlighed  er  intelligens«  (L.  &  P.  93:36) 
og  »Det  er  umuligt  for  et  menneske  at  blive  frelst  i  uvi- 
denhed.«  (L.  &  P.  131:6). 

Kirken  lærer  os,  at  ikke  alene  er  kundskab,  intelligens 
og  religiøs  træning  grundlaget  for  lykke  og  held  i  dette 
liv,  men  de  er  også  nødvendige  for  at  opnå  den  højeste 
ophøjelse  i  den  kommende  verden. 


Uden  tvivl  er  den  bedste  måde  til  at  erhverve  kundskab 
og  gøre  det  til  en  del  af  vort  liv  at  studere,  lære  og  an- 
vende den  og  derefter  undervise  andre  i  denne  kund- 
skab. Apostlen  Paulus  sagde:  »du  altså,  som  lærer  andre, 
du  lærer  ikke  dig  selv!«  (Rom.  2:21). 

Præsident  Brigham  Young  fremhævede  den  samme 
grundlæggende  sandhed,  da  han  sagde: 

»Et  menneske,  som  ønsker  at  modtage  lys  og  kund- 
skab, for  at  forøge  sin  tro  på  den  Helligånd  og  vokse  i 
kundskab  om  sandheden,  som  den  findes  i  Jesus  Kristus, 
vil  finde,  at  når  han  tildeler  andre  kundskab,  vil  han  også 
vokse  og  gå  fremad  ....  få  kundskab  og  forståelse  ved 
frit  at  give  den  til  andre.«   (Journal  of  Discourses  2:267). 

Hovedformålet  med  al  religiøs  undervisning  er  at  opnå 
en  bedre  kundskab  om  Guds  befalinger,  så  vi  kan  om- 
sætte disse  sandheder  i  praksis  i  vort  liv  og  derved  opnå 
de  velsignelser,  som  kommer  ved  at  efterleve  evangeliet. 
Kundskab  i  sig  selv  er  værdiløs,  med  mindre  den  fører  til 
konstruktiv  og  værdifuld  handling.  Man  har  ikke  virkelig 
belært  om  en  evangelisk  sandhed,  med  mindre  elevens 
liv  er  blevet  forbedret  gennem  handling.  Milton  udtrykte 
denne  tanke  meget  smukt,  da  han  sagde:  »Slutningen  på 
al  undervisning  er  at  kende  Gud  og  ud  fra  denne  kund- 
skab elske  og  efterligne  ham.« 


Vi  Tandrer  stadig*  i 
den  golde  Si  naj  -ørken 

af  ældste  Howard  W.  Hunter  af  de  Tolvs  Råd. 
Uddrag  af  tale  ved  Generalkonferencen,  april  1965. 


w  ^^^g^w 


De  ti  love  i  De  Ti  Bud  blev  indridset  på  to  stentavler. 
Nøjagtigt  hvordan  de  var  arrangeret  kendes  ikke,  men  de 
fleste  studerende  deler  dem  i  to  sæt.  Den  første  afdeling 
består  af  de  love,  som  handler  om  menneskets  forhold 
til  Gud.  Det  er:  ingen  andre  guder,  ingen  udskårne  bille- 
der, ingen  blasfemi,  og  overholdelse  af  sabbaten.  Nogle 
har  indbefattet  »Ær  din  fader  og  din  moder«,  medens 
andre  har  sat  dette  i  kategori  med  de  sidste  seks,  som  er 
de  love,  der  omfatter  et  system  af  moralske  pligter  mod 
andre  —  du  må  ikke  slå  ihjel,  bedrive  hor,  stjæle,  bære 
falsk  vidnesbyrd  eller  begære. 

Øjensynligt  havde  Frelseren  disse  to  grupper  love  for 
øje,  den  første,  som  definerede  menneskets  pligt  mod 
Gud  og  den  anden  pligten  mod  næsten,  da  den  lovkyndige 
spurgte  Ham:  »Mester,  hvilket  bud  i  loven  er  det  største? 
Han  svarede  ham:  Du  skal  elske  Herren  din  Gud  af  hele 
dit  hjerte,  af  hele  din  sjæl  og  af  hele  dit  sind.  Dette  er 
det  største  og  første  bud.  Der  er  et  andet,  som  er  dette 
ligt:  Du  skal  elske  din  næste  som  dig  selv.  På  disse  to 
bud  hviler  hele  loven  og  profeterne«.  (Matt.  22:36 — AO). 

Denne  klare,  koncise,  umiskendelige  gengivelse  af  De  Ti 
Bud  reducerer  de  ti  love,  de  ti  »Du  må  ikke«,  som  de  ofte 
kaldes,  til  to  enkle  formaninger,  som  indeholder  elementet 
kærlighed  —  elsk  Herren  og  elsk  din  næste. 


Det  menneske  elsker  Herren  af  hele  sit  hjerte,  som 
intet  elsker  undtagen  i  sammenligning  med  Ham,  og  intet 
undtagen  det  har  forbindelse  med  Ham,  og  som  er  rede 
til  at  opgive,  udføre  eller  lide  alt  for  at  behage  og  ære 
Ham.  Det  menneske  elsker  Gud  af  hele  sin  sjæl,  eller  sna- 
rere med  hele  sit  liv,  som  er  rede  til  at  opgive  livet  for 
Hans  sag  og  blive  berøvet  verdens  behageligheder  for  at 
ære  Ham.  Det  menneske  elsker  Gud  med  hele  sin  styrke, 
som  sætter  alle  sine  kræfter  i  legeme  og  sjæl  ind  på  ar- 
bejde for  Guds  sag.  Det  menneske  elsker  Gud  af  hele  sit 
sind,  som  lægger  sig  efter  blot  at  kende  Gud  og  Hans  vilje, 
som  ser  Gud  i  alle  ting  og  anerkender  Ham  på  alle  måder. 

(Fra  Deseret  News). 

gangen  i  Amerika  kom  den  lange  rejse  over  det  amerikanske 
fastland,  en  rejse,  der  ofte  tog  måneder.  Noget  af  rejsen 
blev  ganske  vist  tilbagelagt  med  jernbane,  men  det  sidste 
stykke  vej,  omkring  1600  km,  måtte  foretages  til  fods  eller 
med  prærieskude  over  de  endeløse  prærier  og  uvejsomme 
bjerge.  Endelig  den  23.  september  1862  nåede  hans  selskab 
til  Salt  Lake  City.  Og  så  begyndte  et  nyt  liv  og  en  ny  verden 
for  den  unge  mand,  som  stod  helt  alene  i  det  fremmede  land. 
Men  han  havde  gode  forudsætninger  for  at  klare  sig:  En 
god  skoleuddannelse,  kendskab  til  sproget  og  så  gode  danske 
nationale  egenskaber  som  ærlighed,  trofasthed,  udholdenhed 
og  viljekraft. 

Allerede  ni  år  efter  sin  ankomst  til  Utah  blev  han  sendt 
tilbage  til  Danmark  som  missionær  for  Kirken.  I  1883  vendte 
han  tilbage  til  sit  fødeland,  denne  gang  som  præsident  for 
Den  skandinaviske  Mission.  Den  unge  dansker  havde  alle- 
rede fået  et  godt  navn;  under  sin  bortrejse  blev  han  valgt 
til  medlem  af  Utahs  lovgivende  forsamling,  en  stor  ære  for 
en  emigrant,  og  i  1888  blev  han  genvalgt.  Opdragelsesanstalten 
i  byen  Ogden  og  Utah  Agricultural  College  står  som  varige 
monumenter  for  hans  utrættelige  arbejde  i  statens  lovgivende 
forsamling. 

I  oktober  1889  nåede  han  den  højeste  ære  og  hæder,  der 
kan  vederfares  et  medlem  af  Jesu  Kristi  Kirke  af  Sidste  Dages 
Hellige,  idet  han  ved  Kirkens  såkaldte  generalkonference  blev 
udnævnt  til  medlem  af  »De  Tolv  Apostles  Råd«,  den  eneste 
dansker,  der  har  opnået  dette.  Han  var  nu  ubetinget  den 
ledende  dansker  og  mest  fremragende  skandinav  i  Utah,  hvor 
det  skandinaviske  islæt  i  de  dage  var  temmelig  stærkt.  Som 
sådan  hjalp  han  utrætteligt  alle  danske,  som  havde  en  hjæl- 
pende hånd  behov.  Han  var  en  søgt  taler  i  danske  og  skandi- 
naviske møder,  hvor  han  opmuntrede,  formanede  og  gav  råd 
og  dåd  til  de  nye  emigranter,  der  stadig  strømmede  over  til 
det  nye  land.  Utallige  er  de  mennesker,  der  søgte  hans  vej- 
ledning, som  han  gav  så  villigt  og  gerne. 

En  af  de  stillinger,  Anthon  H.  Lund  omfattede  med  størst 

interesse,  var  hans  stilling  som  »Church  Historian«,  hvor  han 
stod  i  spidsen  for  Kirkens  store  bibliotek,  der  i  dag  består 
af  omkring  150.000  bind,  deriblandt  en  række  bøger  og  dag- 
bøger, der  handler  om  Danmark  og  danske  forhold.  De  in- 
teressanteste danske  bind  her  er  utvivlsomt  de  dagbøger, 
der  blev  skrevet  af  danske  emigranter  fra  1850-erne  og  1860- 
erne,  interessante  menneskelige  dokumenter,  der  fortæller  om 
mange  ukendte  og  mærkelige  livsskæbner. 

På  et  vist  tidspunkt  fandtes  der  så  mange  danske  i  Utah, 
at  Kirken  så  det  berettigede  i  at  udgive  en  dansk  avis,  der 
udkom  en  gang  om  ugen.  Denne  avis,  »Bikuben«,  blev  meget 
populær  blandt  danske  i  Utah  og  ventedes  med  forventning 
hver  ugedag.  Her  kunne  emigranterne  læse  om  de  begiven- 
heder, som  de  ikke  rigtig  kunne  læse  om  i  de  engelske  aviser. 
»Bikuben«  gik  ind  omkring  1985,  men  var  i  sin  lange  levetid 
et  udmærket  forbindelsesled  mellem  alle  danske  i  Utahs  for- 
skellige egne.  Anthon  H.  Lund  spillede  en  fremtrædende 
rolle  i  denne  danske  avis'  historie  og  udvikling. 

Da  præsident  Anthon  H.  Lund  døde  den  2.  marts  1921, 
var  han  1.  rådgiver  i  Kirkens  Første  Præsidentskab,  og  han 
havde  dermed  nået  den  højeste  stilling  i  Kirken  næst  efter 
Kirkens  præsident.  Den  stilling,  der  blev  lecfig  ved  hans 
død,  besattes  af  en  anden  skandinav,  dr.  John  A.  Widtsoe,  da- 
værende rektor  for  Utahs  Universitet.  Dr.  Widtsoe  var  født 
i  Norge  og  kom  som  dreng  til  Amerika. 

Anthon  H.  Lund,  Aalborg-drengen,  der  blev  mormon-apo- 
stel, havde  en  eventyrlig  livsskæbne,  en  skæbne,  han  natur- 
ligvis ikke  kom  sovende  til,  fordi  det  nu  engang  er  sådan, 
at  der  kræves  visse  egenskaber  og  evner  for  at  nå  til  toppen. 
Men  han  tog  en  storartet  ballast  af  kundskaber  med  sig  fra 
Danmark,  det  land,  som  har  fostret  så  mange  gode  sønner  og 
døtre  i  Amerika,  der  daglig  kaster  glans  over  deres  fædreland 
ved  deres  flid,  ærlighed  og  trofasthed.« 

Den  30.  oktober  vendte  præsident  Snow  tilbage  fra  sin 
rejse  til  England  og  skriver  herom  følgende: 

»Ældste  Dykes  var  taget  til  Aalborg  og  havde  banet  vejen 
til  trods  for  vanskelige  forhold  og  megen  modstand,  men  han 
havde  skaffet  sig  mange  venner  og  undersøgere  af  sandhe- 

den.  Broder  Hansen  havde  været  flittig,  men  oversættelses- 
arbejdet med  Mormons  Bog  var  dog  gået  meget  langsomt. 
Ældste  Forsgren  var  blevet  velsignet  i  sit  arbejde  ...  i  Kø- 
benhavn, og  møderne  dér  var  forholdsvis  godt  besøgt.  Ifølge 
mine    instrukser    var    broder    Christian    Christiansen    blevet 
ordineret  til  præst  og  andre  til  lærere  og  diakoner.  Desuden 
har  han  organiseret  et  grens-råd,  indført  bønnemøder  etc., 
og  de  hellige  vokser  i  tro  og  den  Helligånd,  så  jeg  kun  kan 
glæde  mig  ved  min  tilbagekomst.  Adskillige  syge  var  også 
blevet  helbredt,  hvoraf  jeg  vil   omtale   et  par  tilfælde.   En 
lille  dreng  på  fire  år,  søn  af  en  søster  Andersen,  havde  dår- 
lige ben  og  lemmer,  som  bogstavelig  talt  var  ved  at  visne 
bort.  Han  havde  aldrig  kunnet  gå.  Han  blev  salvet  af  ældste 
Forsgren  i   Kristi  navn,  og  hans  lemmer  blev   stærke   igen, 
og  han  voksede  sig  stor  og  stærk  ligesom   andre  børn.   En 
anden,  fru  Thomsen,  som  var  meget  syg  af  barselfeber  og 
havde  mistet  sit  nyfødte  barn,  var  opgivet  af  lægerne.  Men 
en   trofast  søster  Andersen,   som   plejede   hende,   talte   mtd 
hende  og  bad  for  hende  og  fortalte  hende  og  hendes  mand 
om  os.  De  sendte  bud  efter  ældste  Forsgren,  som  kom  til 
dem,  og  de  modtog  hans  vidnesbyrd  med  glæde  og  fryd;  og 
selv  om  vedkommende  kvinde  ikke  kunne   tale  meget,   var 
hun  alligevel  fyldt  med  tro,  da  hun  hørte  hans  ord,  og  han 
bad  for  hende  og  lagde  sine  hænder  på  hende,  og  hendes 
smerter  og  feber  forlod  hende  øjeblikkeligt.  Hun  stod  op  og 
klædte  sig  på  og  gik  omkring  og  priste  Herren,  og  kort  efter 
blev  hun  og  hendes  mand  og  andre  venner  døbt  til  Herren. 
Disse  og  mange  andre  tilfælde  af  helbredelse  og  tilkendegi- 
velser af  den  Helligånd  vakte  megen  furore  blandt  folk.  Da 
jeg  vidste,  at  der  fandtes  megen  præstelist  i  landet  og  kendte 
til  den  magt,  Satan  havde   over  folks  hjerter,   pålagde   jeg 
Kirkens  medlemmer  ikke  at  sprede  rygterne  om  disse  ting. 
Jeg  pålagde  dem  også  at  vise  forsigtighed  i  alt.  Ikke  desto 
mindre   fortsatte   den   påbegyndte    furore,    efterhånden    som 
arbejdet  skred  fremad.  I  fru  Thomsens  umiddelbare  nabolag 
blev  folk  forfærdelig  vrede,  ikke  alene  på  hende  og  andre, 
som  troede,  men  forfulgte  også  deres  børn,  som  legede  i  går- 
den. En  af  deres  naboer,  som  rasede  mest  mod  sandheden, 

blev  besat  af  djævelen,  og  efter  nytteløse  forsøg  af  lægerne 
på  at  gengive  ham  hans  forstand,  blev  han  sendt  til  en  sind- 
sygeanstalt.  Mormonismen  blev  også  beskyldt  for  det.  Om- 
kring dette  tidspunkt  var  aviserne  også  fyldt  med  engelske 
og  amerikanske  løgnehistorier,  som  var  blevet  oversat  og 
lavet  om  på,  og  i  dette  grimme  og  beskidte  arbejde  spillede 
baptisterne  en  fremtrædende  rolle,  fordi  vi  havde  døbt  mange 
af  deres  medlemmer.  Sjællands  biskop  udsendte  et  skrift  eller 
brochure,  i  hvilken  han  anvendte  de  sædvanlige  løgne  og 
prøvede  at  knuse  Guds  værk  med  sin  indflydelse.  Han  mente, 
at  det  var  statens  opgave  at  beskytte  folket  mod  denne  far- 
lige sekt  .  .  .  Jeg  svarede  ikke  på  noget,  der  var  offentliggjort 
imod  os,  men  arbejdede  flittigt  på  at  dygtiggøre  mig  i  spro- 
get og  hjælpe  broder  Hansen  med  oversættelsen  af  Mormons 
Bog.  I  mellemtiden  fortsatte  vi  med  at  omdele  mit  skrift  »En 
Sandheds  Røst«  og  at  holde  møder  med  de  hellige  i  hjemmene 
og  i  vores  sal;  og  det  var  i  sandhed  inspirerende  og  opmun- 
trende at  tale,  bede,  læse,  synge  og  høre  medlemmerne  for- 
tælle om  deres  drømme  og  Helligåndens  tilkendegivelser.  Vi 
averterede  ikke  vore  møder,  men  mødesalen  blev  snart  fyldt, 
især  om  aftenen,  og  vi  havde  nye  medlemmer  næsten  hver 
søndag,  som  fik  håndspålæggelse;  dåbshandlinger  foretog  vi 
i  det  stille,  for  det  meste  om  aftenen  for  at  undgå  ophidselse.« 
Guds  kraft  og  tilkendegivelser  gjorde  sig  gældende  ved 
mange  lejligheder;  de  nye  medlemmer  var  besjælet  af  troens 
nådegave,  og  helbredelser  var  meget  almindelige.  Intet  under 
at  de  frydede  sig  i  evangeliet  og  over  missionærernes  forkyn- 
delse. Disse  talte  med  overbevisningens  varme  og  indførte  de 
hellige  i  evangeliets  sande  grundsætninger.  I  november  og 
december  1850  begyndte  folkekirken  at  holde  aftenmøder, 
noget,  som  aldrig  før  var  blevet  gjort,  i  håb  om  at  sætte  en 
stopper  for  missionærernes  virksomhed.  Det  blev  også  almin- 
deligt, at  hele  bander  af  mænd  samlede  sig  og  forstyrrede 
vore  møder  med  ukvemsord  og  chikanerier  af  enhver  art. 
Præsident  Snow  mente  det  derfor  bedst  at  aflyse  aftenmø- 
derne for  nærværende  og  således  undgå  disse  grimme  tildra- 
gelser. Mens  pøbelen  rasede,  blev  medlemmerne  hjemme  og 
bad  i  deres  hjem. 

Den  sidste  søndag  i  året  afholdtes  der  to  møder  i  Køben- 
havn gren,  hvor  ældste  Snow  for  første  gang  blev  opretholdt 
som  præsident  for  Den  skandinaviske  Mission.  Og  så  nærmer 
vi  os  slutningen  af  året  1850,  som  havde  været  et  banner-år 
for  Danmark.  Ved  slutningen  af  året  fandtes  der  omkring 
135  medlemmer  af  Kirken  i  Danmark,  fordelt  på  to  grene, 
København  og  Aalborg.  København  havde  omkring  100  med- 
lemmer, mens  resten  tilhørte  Aalborg  gren.  Det  kan  fastslås, 
at  Guds  værk  havde  fundet  fodfæste  i  Danmark  efter  kun 
seks-syv  måneders  forkyndelse.  Fra  nu  af  ville  fremgangen 
være  endnu  mere  mærkbar;  de  nyomvendte  hjalp  missionæ- 
rerne med  at  finde  emner  blandt  deres  venner  og  bekendte, 
som  var  villige  til  at  lytte  til  missionærernes  budskab.  De  for- 
sømte aldrig  nogen  lejlighed  til  at  fortælle  slægt  og  venner, 
hvad  de  selv  havde  oplevet,  og  med  en  sådan  skare  af  hen- 
givne medlemmer  var  det  intet  under,  at  Kirken  gik  fremad 
med  stormskridt. 


Ved  det  nye  års  begyndelse 

Så  oprandt  da  året  1851,  og  nytårsdag  blev  af  missionæ- 
rerne og  medlemmerne  i  København  fejret  som  en  faste-  og 
bededag.  De  hellige  mødtes  i  salen  i  Lille  Kongensgade, 
hvor  de  kunne  glæde  sig  ved  Herrens  Ånds  nærværelse.  Intet 
kunne  være  mere  passende  for  disse  pionerer  end  at  begynde 
det  nye  år  på  denne  måde.  En  historisk  begivenhed  fandt 
sted  i  dette  møde,  og  en  begivenhed  af  stor  rækkevidde.  For 
første  gang  blev  en  af  de  nyomvendte  begunstiget  med  det 
melkisedekske  præstedømme.  Han  havde  den  store  glæde, 
at  en  af  Herrens  apostle  ordinerede  ham  til  dette  høje  og 
hellige  kald.  Manden  var  broder  Christian  Christiansen,  som 
også  efterfulgte  ældste  John  E.  Forsgren  som  præsident  for 
København  gren.  Broder  Christiansen  var  da  en  ung  mand 
på  kun  26  år  og  emigrerede  senere  til  Utah,  hvor  han  afgik 
ved  døden  i  Manti  i  året  1900. 

I  begyndelsen  af  januar  så  de  første  ark  af  Mormons  Bog 
på  dansk  dagens  lys,  og  nogle  måneder  senere  forelå  hele 

bogen  trykt  fra  F.  E.  Bordings  bogtrykkeri.  Denne  første  ud- 
gave bestod  af  tre  tusinde  eksemplarer.  Forøvrigt  var  den 
danske  oversættelse  af  bogen  den  første  på  et  fremmed  sprog. 
Oversættelsen  var  blevet  foretaget  af  Peter  O.  Hansen,  som 
allerede  havde  påbegyndt  dette  arbejde  i  Nauvoo,  men  på 
grund  af  de  omskiftende  forhold  for  Kirken  i  disse  vanskelige 
år,  blev  arbejdet  ikke  fuldført.  Men  nu  forelå  altså  den  før- 
ste udgave  af  dette  standardværk.  Da  broder  Hansen  havde 
opholdt  sig  mange  år  i  Amerika,  var  hans  kendskab  til  dansk 
ikke  så  godt  som  tidligere.  For  det  første  er  alt  oversættelses- 
arbejde vanskeligt.  Han  fik  derfor  hjælp  af  en  lærerinde,  frk. 
Mathisen,  som  hjalp  ham  med  revisionen  af  oversættelsen. 
Bogen  blev  genstand  for  ivrigt  studium  og  gennemlæsning, 
og  her  fandt  de  nye  medlemmer  mere  trøst  og  kundskab,  som 
de  kunne  bruge  i  deres  daglige  liv,  og  som  gav  dem  større 
kraft  og  styrke  i  troen. 

I  juni  måned  1851  -  efter  at  Kirken  havde  været  i  Danmark 
i  et  år  -  fandt  der  en  del  grimme  forfølgelser  sted  i  Aalborg 
og  København,  og  vi  må  igen  fastslå,  at  det  ikke  var  nogen 
let  sag  at  være  medlem  af  Kirken  i  hine  dage.  Det  krævede 
både  mod  og  overbevisning,  og  vi  kan  ikke  andet  end  beun- 
dre disse  modige  mænd  og  kvinder.  Lad  os  se,  hvad  Hans 
F.  Petersens  dagbog  siger  om  forfølgelserne  i  Limfjordsbyen: 

»Søndag  den  22.  juni  (1851)  holdt  vi  rådsmøder  hele  dagen, 
og  mange  af  de  hellige  var  tilstede.  Ved  6-tiden  om  aftenen 
tog  de  fleste  af  medlemmerne  ud  til  fjorden  omkring  en  kvart 
mil  østen  for  byen  for  at  døbe  tre  personer,  der  ønskede  at 
tilslutte  sig  Kirken.  En  stor  skare  mennesker  fulgte  os  til  det 
sted,  der  var  valgt  som  dåbssted;  efter  at  vi  var  kommet  til 
stedet,  blev  skaren  ved  at  vokse,  indtil  flere  hundreder  af 
mennesker  havde  samlet  sig,  og  disse  gav  luft  for  deres  onde 
følelser  ved  at  forhåne  de  hellige,  ikke  blot  ved  at  udslynge 
grimme  skældsord,  men  også  ved  at  skubbe  og  slå  på  dem 
på  mange  forskellige  måder.  Christian  J.  Larsen  og  Hans  Peter 
Jensen  prøvede  på  at  tale  til  skaren  og  bære  vidnesbyrd  om 
Guds  ord  og  frelsesplanen,  men  mens  de  gjorde  dette,  råbte 
og  skreg  folkeskaren  og  lavede  et  forfærdeligt  spektakel  og 
holdt  kun  op  engang  imellem  for  at  lytte  til  talerne.  Vi  op- 

gav  tanken  om  at  døbe  disse  tre  dåbskandidater  og  forlod 
stedet  og  banede  os  vej  gennem  den  store  skare.  Nogle  af 
os  blev  med  magt  slæbt  langs  med  vejen,  og  mens  de  således 
blev  underkastet  forhånelser  og  slag,  blev  de  slæbt  for  prov- 
sten, hvor  vi  blev  bedt  om  at  forsvare  vor  sag  og  bevise, 
hvad  talerne  havde  sagt  om  statskirken,  at  den  ikke  var  Kristi 
kirke.  Der  kom  intet  ud  af  denne  samtale,  skønt  det  rigtige 
i  udtalelsen  blev  bevist  ved  de  handlinger,  som  folkekirkens 
medlemmer  underkastede  os. 

En  timestid  senere  samledes  der  en  uhyre  skare  i  Slotsgade 
og  udenfor  vor  mødesal,  dels  som  tilskuere  og  dels  som  en 
lovløs  hob,  som  var  ivrige  efter  at  lave  mere  ståhej  og  begå 
flere  misgerninger,  og  de  begyndte  snart  på  deres  voldshand- 
linger. Efter  at  de  havde  brugt  de  værste  ukvemsord  og  var 
løbet  ind  og  ud  af  værelserne,  begyndte  flere  af  de  værste 
at  angribe  nogle  af  brødrene,  som  var  tilstede  og  piskede  og 
mishandlede  dem  uden  barmhjertighed.  De  trådte  f.  eks.  på 
nakken  af  broder  Jens  Thomsen,  og  jeg  selv  fik  en  grim  om- 
gang klø  og  blev  skubbet  og  trukket  i  håret;  jeg  var  i  virkelig- 
heden frygtelig  forslået  over  hele  kroppen.  Mens  jeg  var  i 
hænderne  på  dem,  kom  min  svigermor  løbende  for  at  komme 
mig  til  undsætning,  fulgt  af  min  hustru,  som  stadig  var  svag 
efter  at  have  måttet  holde  sengen.  Da  pøbelen  ikke  gav  agt 
på  de  to  kvinders  bønner  og  henvendelser,  langede  min  kone 
til  sidst  et  velrettet  slag  i  ansigtet  på  en  af  de  værste  af  bød- 
lerne. Dette  syntes  i  nogen  grad  at  bringe  dem  til  fornuft, 
thi  den,  der  fik  slaget,  slap  sit  tag  i  mig,  hvad  der  gjorde,  at 
jeg  kunne  rive  mig  løs  fra  de  andre  og  løbe  ind  i  mit  sove- 
værelse sammen  med  min  kone  og  flere  af  medlemmerne. 
Det  lykkedes  også  broder  Thomsen  at  rive  sig  løs,  og  han 
skyndte  sig  over  til  os.  Vi  låste  nu  døren  og  satte  skuldrene 
imod  den  indvendigt,  indtil  pøbelen  slog  den  ind.  Min  kone 
forlangte,  at  jeg  skulle  redde  mig  ved  at  springe  ud  ad  vin- 
duet; men  det  syntes  ikke  at  være  rigtigt  af  mig  at  løbe  væk 
og  overlade  min  kone  og  lille  barn  til  deres  skæbne.  Til  sidst 
blev  jeg  dog  enig  med  mig  selv  om,  at  det  var  det  bedste, 
jeg  kunne  gøre  under  disse  omstændigheder,  da  det  stod  mig 
klart,  at  hvis  jeg  blev  i  værelset,  kunne  jeg  hverken  forsvare 

mig  selv  eller  min  familie.  Derfor  sprang  jeg  ud  gennem  vin- 
duet og  overlod  mine  kære  i  Guds  hånd  og  sprang  ind  i 
baghaven  til  det  hus,  hvor  jeg  boede.  Dér  skjulte  jeg  mig 
under  nogle  stikkelsbærbuske,  og  mens  jeg  lå  der,  kunne  jeg 
tydeligt  høre,  hvad  der  gik  for  sig  i  huset.  Min  hustru  blev 
i  stuen  et  stykke  tid  uden  at  pøbelen  gjorde  hende  noget, 
men  til  sidst,  da  et  par  sten  blev  kastet  gennem  ruderne, 
løb  hun  over  til  en  hr.  Frandsens  bolig.  Han  var  politibetjent. 
Fra  mit  skjul  kunne  jeg  høre  ødelæggelsen,  som  gik  for 
sig,  mens  pøbelen  slog  vindluer,  døre,  borde,  bænke  og  køk- 
kensager i  stykker.  De  fortsatte  med  deres  hærgen  til  over 
elleve,  da  et  frygteligt  uvejr,  ledsaget  af  lyn  og  torden  satte 
ind  og  satte  en  stopper  for  deres  hærværk.  Omkring  samme 
tidspunkt  blev  tropperne  kaldt  ud,  men  de  ankom  ikke  til 
gerningsstedet,  førend  ødelæggelsen  var  fuldført;  en  vagt  blev 
posteret  ved  huset  indtil  daggry.  Efter  at  alt  var  blevet  roligt, 
kravlede  jeg  over  plankeværket  mellem  12  og  1  om  natten, 
og  til  min  store  glæde  og  tilfredsstillelse  fandt  jeg  kone  og 
barn  i  sikkerhed  i  hr.  Frandsens  hjem«. 


En  stjerne  tændes 

Onsdag  den  1.  oktober  1851  forelå  det  første  nummer  af 
Den  skandinaviske  Missions  lille  blad,  som  fik  navnet  »Skan- 
dinaviens Stjerne«,  hvad  der  var  meget  passende,  eftersom 
bladet  var  organ  for  alle  tre  skandinaviske  lande.  Bladet  var 
på  16  sider  og  indeholdt  et  billede  af  profeten  Joseph  Smith 
og  desuden  en  artikel  »Om  Kirkens  Organisation«,  en  over- 
sættelse af  »Femte  almindelige  Epistel«  med  følgende  under- 
titel: »Fra  Præsidentskabet  for  Jesu  Christi  Kirke  af  Sidste 
Dages  Hellige  i  Store  Saltsø  Dal  i  Deseret,  til  de  Hellige 
adspredte  overalt  på  Jorden.  Hilsen«.  Desuden  fandtes  der 
en  afhandling  af  ældste  Orson  Pratt  med  titlen  »De  Helliges 
Tro«.  Det  første  nummer  sluttede  med  forlæggerens  anmærk- 
ning som  følger: 

»Vi  tilraade  vore  ærede  Læsere  at  bevare  hvert  Nummer 
af  Stjernen  omhyggeligen,  og  ved  Aarets   Slutning  ville  de 

orcmn 


Kære  søskende! 

Gennem  de  sidste  par  måneder  har  mange  været  i  ar- 
bejde med  at  samle  slægtsdata  på  foranledning  af  Genea- 
logisk Forening  i  Salt  Lake  City,  der  har  ønsket  at  få  tre 
generationers  data  for  hver  familie  i  Kirken.  En  del  ske- 
maer med  disse  data  er  allerede  tilgået  Genealogisk  For- 
enings Hovedbestyrelse  i  Danmark,  men  mange  er  endnu 
ikke  indsendt,  måske  fordi  en  tantes  eller  onkels  bryl- 
lupsdato  mangler.  Hvis  vi  skal  nå  at  få  skemaerne  til 
arkivering  efter  planen,  d.  v.  s.  afsendelse  fra  Danmark 
den  31.  oktober  1965,  er  det  tvingende  nødvendigt,  at 
skemaerne  er  Hovedbestyrelsen  i  hænde  snarest  muligt 
og  senest  den  10.  oktober  1965. 

Det  har  indtil  nu  vist  sig,  at  en  del  indsendte  skemaer 
har  været  behæftede  med  fejl,  som  kan  opdeles  i  to  ho- 
vedgrupper. Den  første  omfatter  skemaer,  hvorpå  rigtige 
data  er  opført  på  en  forkert  måde.  Disse  fejl  kan  man 
forholdsvis  let  lære  at  undgå  ved  at  sætte  sig  grundigt  ind 
i  de  regler,  der  er  opstillet  i  »Genealogisk  Instruktions- 
bog«, årgang  1965,  pris  kr.  1,50. 

Den  anden  gruppe  omfatter  skemaer,  hvorpå  er  anført 
forkerte  data,  såsom  forkert  fødselsår,  og  sådanne  fejl  er 
meget  alvorlige,  da  de  fuldstændigt  kan  fortegne  identifi- 
kationen af  personer  på  skemaet.  I  lektieheftet  »Præste- 
dømmets samordning  for  genealogi«,  der  i  1965  har  været 
gennemgået  i  det  melkisedekske  præstedømmes  klasser, 
anføres  følgende  om  dette   (side  68 — 69) : 

»Herren  har  sagt,  at  genealogiske  optegnelser  skal  være 
udarbejdet  på  en  sådan  måde,  at  de  er  »værd  at  antage«. 
Dette  betyder,  at  optegnelser  skal  være  udarbejdet  med 
tilstrækkelig  nøjagtighed  til  at  tillade,  at  de  personer,  der 
er  opført  på  dem,  er  individuelt  identificerede  og  ikke 
kan   forveksles    med   nogen    anden   person.    Sådanne    per- 


soner skal  på  de  genealogiske  optegnelser  være  stillet 
således  på  linie  med  andre  medlemmer  af  familien,  at 
alle  tempelordinancer  kan  udføres  for  dem.  Dette  betyder, 
at  en  mand  skal  have  sin  egen  hustru  beseglet  til  sig 
og  at  alle  hans  børn  besegles  til  ham  og  hans  hustru. 
Hvis  skemaerne,  som  er  udfyldt,  ikke  er  nøjagtige  og 
komplette,  er  de  ikke  »værd  at  antage«  (L.  &  P.  128:  24), 
fordi  alle  ordinancerne  ikke  kan  udføres  på  rethte  måde«. 

Den  bedste  måde  at  undgå  fejlagtig  identifikation  på 
er  at  få  bekræftet  sine  personlige  oplysninger  gennem 
studiet  af  kirkebog  eller  ved  udskrift  af  samme  i  form  af 
f.  eks.  dåbsattest  eller  vielsesattest.  Ved  tre-generations- 
programmet,  der  udførligt  blev  omtalt  i  DEN  DANSKE 
STJERNEs  juni-nummer,  er  det  ofte  muligt  at  få  kon- 
trolleret og  udvidet  sin  viden  om  familien  ved  at  bede 
familiemedlemmerne  hente  attester,  udklippede  annoncer 
om  dødsfald,  sangblade  fra  begravelser  og  lignende  papi- 
rer frem  fra  skufferne.  Dette  kan  gøres,  fordi  mange  af  de 
personer,  der  omfattes  af  dette  program,  endnu  lever. 

Ved  samtaler  om  familien  kommer  mange  detailler 
frem,  og  man  bør  straks  notere  sig  ikke  blot  dåbs-,  viel- 
ses- og  eventuelt  dødsdatoer,  men  også  tilsyneladende 
uvedkommende  oplysninger,  såsom  gamle  bopælsadresser, 
stillinger  og  årstal  og  sted  for  begivenheder  som  f.  eks. 
jubilæer  o.  s.  v.  Alt  dette  runder  billedet  af  ens  familie 
af  og  giver  mange  impulser  til  fortsat  udvidelse  af  kend- 
skab om  slægten. 

Denne  dataindsamling  skal  foretages,  mens  tid  er  — 
Ti  ved  ikke,  hvor  længe  vi  har  mulighederne  inden  for 
rækkevidde,  eller  hvor  længe  adgangen  til  at  formidle  og 
udføre  tempelarbejde  er  til  rådighed  for  os. 

Frode  Bernskov. 


■Å 


afholdes  til  følgende  tider: 

Aarhus      23.  og  24.  oktober 

København      30.  og  31.  oktober 

Alle  søskende  opfordres  indtrængende  til  at  overvære 
konferencerne,  så  de  kan  modtage  opbyggelse  og  belæring 
fra  missionens  og  distriktets  ledere  ved  konferencens  for- 
skellige møder. 

Programmet  for  konferencerne  vil  blive  udsendt  gennem 
de  respektive  distrikter. 

Nadververs  for  oktober: 

»Thi  så  ofte  som  I  spiser  dette  brød 
og   drikker   kalken,    forkynder   I    Her- 
rens død,  indtil  han  kommer.«   (1.  Kor. 
11:26). 
Nadververs  for  november: 

». .  .  se  til,  at  I  ikke  uværdigt  del- 
tager i  Kristi  nadver;  men  se  til,  at  I 
gør  alting  værdigt  og  i  Jesu  Kristi,  den 
levende  Guds  Søns  navn.«  (Mormon 
9:29). 
Søndagsskolesang  for  oktober: 

»I  dag  skinner  solen«.  (Nr.  93  i  den 
blå  sangbog). 
Søndagsskolesang  for  november: 

»Nu  takker  alle  Gud«.  (Nr.  192  i  den 
blå  sangbog). 


At  acceptere  eleverne 

af  Lowell  L.  Bennion 
Tiende  artikel  i  serien   »Fasthold  et  velkommen« 


Til  søndagsskolens  funktionærer  og  lærere:  Hvorledes 
opfatter  I  jeres  kald?  Tænker  du  som  forstander  på  at 
holde  organisationen  fuldt  »bemandet«  og  få  møderne  til 
at  foregå  på  en  ordentlig  måde?  Tænker  I  som  lærere  på 
at  vække  interesse  hos  de  nuge  mennesker,  der  er  betroet 
i  jeres  varetægt?  Er  du  som  sangleder  tilbøjelig  til  at 
opnå  »råb  af  fryd«,  for  at  citere  Salmernes  Bog?  Dette  er 
allesammen  udmærkede  begreber  om  søndagsskolens  ar- 
bejde, men  det  er  ikke  de  eneste  og  heller  ikke  de  vigtigste 
synspunkter. 

Søndagsskolen  består  først  og  fremmest  af  mennesker. 
Alt  andet  er  medvirkende,  et  middel  til  et  resultat.  Hvem 
kommer  til  søndagsskolen?  Det  er  noget,  vi  skal  huske 
på.  Der  er  de  små,  for  ikke  længe  siden  kommet  som  en 
gave  fra  Herren.  Som  små  kyllinger  længes  de  efter  at 
blive  samlet  under  en  eller  andens  vinger.  Så  er  der  dem, 
der  mangler  to  fortænder.  Husker  du,  hvordan  du  følte 
det,  når  familien  lo  over  denne  situation,  da  du  var  dreng? 

I  10 — 11  års  alderen  begynder  pigerne  at  vokse  sig  høje 
som  bønnestager,  store  over  det  hele,  kejtede,  klodsede 
og  usikre  på  sig  selv.  Også  unge  teenager-drenge  kommer 
til  søndagsskolen.  De  er  halvvejs  drenge  og  halvvejs  unge 
mænd  og  prøver  desperat  at  acceptere  sig  selv  og  at  blive 
accepteret  af  andre.  Mange  omkring  15-års  alderen  erhver- 
ver sig  en  slags  høj  idealisme,  andre  fortvivler  over  livet 


og  spekulerer  på  »Hvad  nytte  er  det  til?«  Voksne,  som 
kommer  til  søndagsskolen,  er  heller  ikke  ens.  Der  er  nog- 
le, som  kæmper  for  troen,  nogle  som  bekymrer  sig  meget 
over  deres  økonomi,  deres  ægteskab  eller  deres  børn,  og 
nogle  som  føler  at  deres  liv  er  fuldstændigt  uproduktivt. 
Nogle  er  enker,  som  møder  livet  alene  med  tappert  og 
ensomt  hjerte.  Kort  sagt,  søndagsskolen  er  et  mødested 
for  alle  slags  menneskelige  væsener  med  de  samme  håb, 
den  samme  frygt  og  de  samme  bekymringer,  som  karak- 
teriserer funktionærer  og  lærere  og  deres  familier. 
Folks  behov 

De  ovenfor  omtalte  mennesker  kommer  til  søndagssko- 
len med  ønsker  — •  »udtrykte  eller  ikke  udtrykte«,  for  det 
meste  uudtalte.  De  længes  efter,  at  man  har  brug  for  dem, 
at  andre  menneskelige  væsener  ønsker  dem  og  elsker  dem. 
Enhver  må  føle  sin  egen  værd,  finde  vidner  til  sin  egen 
betydning  som  enkeltperson.  Enhver,  især  ungdommen  og 
de  voksne,  føler  et  behov  for  at  finde  meningen  med 
livet,  en  følelse  af  fred  og  ro  midt  i  forvirringen  og  usik- 
kerheden. 

Hvad  folk  behøver  mere  end  noget  andet  —  næst  efter 
luft,  mad  og  drikke  —  er  betydningsfuld  og  tilfredsstillen- 
de forbindelse  med  andre  mennesker.  Et  barns  billede  af 
sig  selv  kommer  stort  set  fra  det  billede,  som  andre 
mennesker  har   om   ham.   Det   er  i   hinanden   så   vel   som 

i  Gud,  at  folk  » . . .  .  lever  og  røres  og  er  . . . . «  (Ap.  Gem. 
17:28).  Et  barns  vej  til  tro  på  og  forståelse  af  Skaberen 
er  gennem  erfaringer  med  menneskelige  væsener,  som  han 
kan  røre  ved,  se  og  høre. 

Søndagsskolen  består  af  folk  med  åndelig  hunger,  som 
fremfor  alt  trænger  til  forstående  menneskelige  væsener, 
med  hvem  de  kan  oprette  et  acceptabelt  menneskeligt  for- 
hold. Dette  er  søndagsskolens  funktionærers  og  læreres 
vigtigste  arbejde  —  at  komme  ind  i  de  menneskers  liv, 
som  kommer  til  dem  på  en  betydningsfuld  og  velsignet 
måde.  Lad  os  nu  vende  os  til  nogle  konkrete  forslag  om 
hvorledes  dette  kan  gøres,  så  et  menneske  kan  føle  sig 
velkommen  i  søndagsskolen. 
At  opbygge  et  godt  forhold 

Will  Rogers,  amerikansk  skuespiller  og  amatørfilosof 
for  en  menneskealder  siden,  sagde,  at  han  aldrig  havde 
truffet  et  menneske,  som  han  ikke  kunne  lide.  Han  følte 
sig  lige  så  hjemme  blandt  konger  og  præsidenter  som 
blandt  cowboys  og  avisdrenge.  Will  Rogers  tiltrak  folk 
hvorsomhelst  han  færdedes. 

Jesus  havde  denne  samme  interesse  for  mennesker, 
endda  på  en  endnu  dybere  og  kærligere  måde.  Foragtede 
toldere  og  syndere  »drog  nær  til  Ham  for  at  høre  Ham«. 
Han  følte  sig  ikke  hævet  over  at  spise  sammen  med  dem.  . 
De  lamme,  de  blinde,  de  sørgende  søgte  Ham  og  hang  ved 
hvert  ord  Han  udtalte. 

Den  søndagsskolearbejder,  som  vil  trække  folk  til  Kir- 
ken og  holde  dem  fast,  må  udvikle  en  dristig  og  livlig  in- 
teresse for  menneskelige  væsener  af  enhver  slags,  af  en- 
hver alder.  Denne  interesse  må,  selv  om  den  er  udviklet, 
ligge  dybt.  Den  kan  ikke  være  blot  teknik  eller  manér.  Da 


jeg  en  dag  sad  i  en  seniorklasse,  så  jeg  en  rastløs  lille 
unge  på  2  år  forlade  sin  trætte,  udmattede  moder  og 
vende  sig  til  en  gråhåret  mand  —  faktisk  en  vildfrem- 
med —  og  finde  fuldstændig  tilfredsstillelse  ved  hans 
kærlige  smil  og  udstrakte  arme.  I  en  anden  klasse  kender 
vi  en  tidligere  biskop,  80  år  gammel,  som  får  hver  eneste 
teenager  på  medlemslisten  til  at  komme  til  sin  klasse  ved 
sin  ægte  og  menneskelige  interesse  for  dem.  Enhver  kan 
lide  at  blive  kaldt  ved  sit  eget  navn.  Det  er  ikke  nok  at 
være  kendt  som  en  eller  andens  hustru  eller  søn.  Børn 
kan  også  sommetider  lide  øgenavne. 

Alle  og  enhver  i  søndagsskolen  trænger  til  at  yde  sit 
bidrag,  til  at  føle  sit  eget  værd  på  en  eller  anden  produk- 
tiv måde.*  En  søndag  bad  forstanderen  læreren  for  senior- 
klassen om  at  indlede  med  bøn.  Dette  vil  måske  være  det 
rigtige  at  gøre,  hvis  valget  er  foretaget  med  omhu  og 
med  et  bestemt  formål.  Men  læreren  har  allerede  sin  chan- 
ce for  at  yde  sit  bidrag.  Hvorfor  ikke  kalde  på  den  bro- 
der, som  ikke  har  noget  bestemt  kald  i  Kirken,  som  på 
grund  af  sit  »stammende  sprog«  ikke  kan  undervise  og 
ikke  prædike.  Men  når  han  beder,  er  det  som  om  han 
taler  med  Gud  og  som  om  Han  var  i  kirkesalen.  Folk  vil 
føle  sig  velkomne  i  søndagsskolen,  hvis  de  holder  bøn, 
er  dørvogtere,  deler  sangbøger  ud,  henter  de  gamle,  eller 
på  andre  måder  bidrager  til  søndagsskolen. 

Kirkebygningen  er  et  hus  til  gudsdyrkelse.  Lad  folk 
blive  trukket  til  det,  fordi  der  dér  findes  renlighed,  orden, 
blomster,  passende  musik,  ærbødighed,  varme,  venlige, 
men  ærbødige  velkomsthilsener  og  den  Guds  fred,  »som 
overgår  al  forstand«. 


Kun  en  søndagsskolelærer 


I  julinummeret  af  Instructor  er  en  lille  beretning  om 
en  broder,  som  førhen  havde  beklædt  en  større  stilling 
inden  for  kirken,  men  nu  var  søndagskolelærer  for  tiden, 
og  som  ved  en  samtale  lod  følgende  bemærkning  falde, 
at  nu  var  han  kun  søndagskolelærer. 

Kun  søndagskolelærer!  Artiklen  gør  opmærksom  på, 
at  en  af  de  mest  betydningsfulde  sider  i  Jesu  Kristi  mis- 
sion var  hans  arbejde  som  lærer  af  Evangeliets  princip- 
per. Hans  spredning  af  kendskabet  til  skriften  og  Guds 
bud  og  befalinger,  er  de  lærdomme  som  vi  lever  på  i  dag. 

Vi  skal  give  disse  lærdomme  videre,  rene  og  uforfalske- 
de, det  kræver  langt  mere  end  mange  tror. 

Kan  nogen  fatte  rækkevidden  af  at  sløse  med  denne 
gerning?  Hvis  nogen  er  i  tvivl,  så  tænk  dig  stående  foran 
Herrens  domstol  og  skulle  gøre  rede  for  dette  forhold. 

Det  er  ligesom  mange  ikke  rigtigt  tror,  at  det  betyder 
så  meget  at  kunne  give  en  lektie  lige  god  hver  gang,  de 
ræsonnerer  inde  i  sig  selv,  at  det  stof  kender  vi  jo  alle, 
så  får  de  først  sat  diskussionen  i  gang,  så  går  det  hele  af 
sig  selv. 

Det  er  forkert,  det  er  læreren  der  skal  lære,  han  er 
indsat  med  himlen  som  vidne  imod  sig,  han  har  fået 
lærerstillingens  myndighed,  og  Herren  lytter,  og  venter 
med  interesse  resultatet.  Hvis  denne  lærer  sætter  sig  ind 
i  stoffet  med  samme  ærlige  vilje  og  energi,  som  mange  af 
kirkens  mænd  gennem  tiderne  har  været  et  godt  eksempel 
på,  vil  han  få  al  den  hjælp  han  behøver  som  en  velsig- 
nelse fra  sin  Himmelske  Fader. 

Kun  en  lærer,  er  en  død  sætning.  Alle  stillinger  inden 


for  kirken  er  lige  betydningsfulde  i  Kristi  store  organisa- 
tion. 

Jeg  understreger,  der  er  ingen  forskel.  Den,  der  vil 
stige,  kan  kun  løfte  sig  over  andre  ved  at  være  et  godt 
eksempel.  Jo  bedre  hans  gerning  er,  jo  større  agtelse  får 
han  hos  andre,  den,  der  vil  agtes  for  agtelsens  skyld, 
er  ikke  Herren  værdig.  Hos  Ham  er  der  ingen  personsan- 
seelse,  dér  lønnes  alle  efter  fortjeneste,  og  hvad  stillinger 
i  kirken  angår,  så  er  de  ikke  forbeholdt  de  enkelte,  men 
der  er  mange,  der  skal  udvikles  gennem  skiftende  funk- 
tioner, så  hvis  en  broder  går  af,  så  er  det  ikke  fordi  han 
ikke  kan  beklæde  stillingen  tilfredsstillende,  men  fordi 
der  er  en  anden,  der  trænger  til  den  belæring,  et  sådant 
skifte  indebærer. 

Der  er  en  ting,  Søndagskolens  Hovedbestyrelse  gerne  vil 
fremhæve,  og  det  er,  at  vi  arbejder  så  nær  op  ad  det 
program  vi  får  forelagt  fra  selve  Hovedkirken  i  Salt  Lake 
City.  Vi  må  huske  på,  at  hvad  der  bliver  vedtaget  dér 
under  Herrens  inspiration,  må  være  det  vi  har  brug  for, 
og  hvis  der  bliver  lavet  lidt  om  på  det  undervejs,  og  igen 
forandret  en  smule  på  det  ude  i  de  forskellige  grene,  så 
er  det  ikke  sikkert,  at  der  kommer  det  resultat  ud  deraf, 
som  det  oprindelig  var  tilsigtet.  Læs  flittigt  i  Instructor 
og  adspørg  distriktsbestyrelsen  i  alle  tvivlsspørgsmål,  og 
ret  jer  efter  deres  kloge  råd,  de  har  Kirkens  myndighed, 
og  enhver,  der  forstår  at  lytte,  finder  altid  det  han  leder 
efter. 

Så  er  der  en  anden  ting,  og  den  er  ikke  så  god. 

Det  er  det  gamle  vers  om  igen  med  ro  og  orden  i  kir- 
ken. Det  er  ikke  godt,  hvis  en  broder  eller  søster  tager 
en  undersøger  af  Kirken  med  på  et  søndagsbesøg,  og  at 
der  så  er  et  sådant  spektakel  af  børn,  der  leger  tagfat, 
både  ude  og  inde,  og  af  voksne,  der  råber  fra  den  ene 
ende  af  salen  til  andre  i  den  anden  ende,  og  de  er  som 
regel  nødt  til  at  hæve  stemmen  for  at  kunne  høres. 

Det  gør  et  meget  dårligt  indtryk  på  folk,  der  har  me- 
get svært  ved  at  skulle  forestille  sig  den  nye  kirke  mere 
rigtig,  end  den  de  bliver  rådet  fra  at  vende  tilbage  til. 

Ved  et  bryllup  i  kirken  var  jeg  vidne  til,  at  børnene 
fra  kirkesalen  styrtede  ned  til  serveringen  og  proppede 
lommerne  fulde  af  kransekage.  De  gæster,  der  ikke  til- 
hørte kirken,  fandt  at  det  var  en  mærkelig  måde  at  op- 
føre sig  på,  det  gjorde  deres  egne  børn  ikke,  og  sådanne 
mennesker  er  det  svært  at  anbefale  kirken  til. 

Det  er  kun  nogle  få  eksempler,  der  er  andre  ting,  der 
ikke  er,  som  det  skal  være.  Hvis  vi  tænker  os  stående 
for  Herren,  som  skal  dømme  efter  vore  gerninger,  kan 
vi  så  sige  os  fri  for  at  have  skadet  hans  sag,  og  kan  det 
nytte    at   vi    kan    tale    fornuftige    ord,    hvis    vi    har    indre 


uorden  og  ikke  stadig  og  altid  holder  os  det  for  øje,  at 
alles  øjne  hviler  på  os  for  at  finde  fejl,  der  kan  bruges 
imod  os,  og  vi  skulle  ikke  gerne  forære  dem  væk  til  højre 
og  venstre. 

Guds  Kirke  er  et  sted,  hvor  hans  Ånd  er  til  stede,  hvis 
vi  beder  derom,  men  den  kan  kun  være  der,  hvor  der  ikke 
er  urent,  og  uorden  er  urenhed,  orden  er  renhed  og  vel- 
behagelig for  Herren. 

Lad  det  ikke  være  for  strengt  sagt,  og  bliv  ikke  stødt 
over,  hvad  her  er  skrevet,  men  finder  I  nogle  af  disse 
fejl  noget  sted,  så  prøv  at  få  det  rettet,  i  kærlighed  og 
visdomsrette  ånd. 

■»Bring  en  ven  med-søndag«,  behøver  ikke  absolut  at 
være  forbeholdt  den  ene  bestemle  dag,  det  må  I  gøre  så 
tit  I  vil.  Der  er  ikke  noget  program  fastlagt  i  så  hense- 
ende, for  ikke  at  nye  besøgende  skal  føle  alles  øjne  hvile 
på  sig  ved  sådan  en  lejlighed.  Kom  med  alle  de  venner 
og  bekendte  I  kan  overkomme,  det  er  noget  der  er  meget 
forsømt  indtil  nu. 

Kærlig  hilsen 
Knud  Edsberg. 


'VKOZMATSf 


LYSET 


Skoven  lå  i  fuldstændigt  mørke,  når  lige  undtages  en 
svag  glød  fra  den  afskærmede  lygte  på  Jeans  cykelstyr. 
Om  sommeren  var  dette  et  skønt  sted  med  sit  blomster- 
tæppe og  solen,  der  skinnede  gennem  de  høje  træer,  men 
denne  nat  uden  måne  var  det  umuligt  at  se  længere  end 
et  par  meter  frem. 

Jean,  som  var  på  vej  for  at  besøge  sin  farmor,  der 
boede  i  en  lille  landsby  nær  London,  var  endda  mere 
bange  for  mørket  denne  aften  end  for  bomberne,  som 
måske  ville  falde  hvad  øjeblik  det  skulle  være.  Tidspunk- 
tet var  under  den  sidste  verdenskrig.  England  frygtede 
natlige  bombardementer,  og  det  var  derfor  ulovligt  at 
bruge  stærkt  skinnende  lys  ved  nattetid. 

I  Jeans  fantasi  var  det,  som  om  himlen  var  fuld  af 
susende  flagermus,  og  at  mørke  skikkelser  rørte  på  sig 
bag  hvert  et  træ.  Hun  var  tør  i  halsen,  og  hendes  hænder 
greb  hårdt  om  styret,  mens  hun  trådte  vildt  i  pedalerne 
i  mørket. 

Tre  kilometer  borte  lå  den  brede  kystvej,  og  Jean  bad 
af  hele  sit  hjerte  om,  at  hun  måtte  nå  den  i  sikkerhed. 
Netop  som  hun  nåede  den,  tog  en  skarp  kold  vind  næsten 
vejret  fra  hende,  og  den  svage  lygte  på  hendes  cykelstyr 
blæste  ud,  og  det  blev  fuldstændig  mørkt. 

De  næste  fire  kilometer  var  op  ad  bakke  hele  vejen,  og 
normalt  trak  Jean  sin  cykel  det  længste  stykke,  men  hun 
var  så  bange,  at  hun  ikke  turde  stå  af.  I  stedet  for  lå  hun 
vandret  hen  over  styret  og  trådte  af  al  magt  i  pedalerne, 


mens  hun  bad  om,  at  hun  ville  være  i  sikkerhed,  og  at 
hun  på  en  eller  anden  måde  ville  være  i  stand  til  at  se, 
hvor  hun  kørte. 

Og  sådan  fortæller  Jean  Farbus,  som  nu  bor  i  Irland, 
resten  af  sin  historie:  »Det  var  så  sort  omkring  mig,  at 
jeg  endda  begyndte  at  spekulere  på,  om  jeg  var  blevet 
blind.  Da,  på  én  gang,  viste  der  sig  et  klart  skær  over 
toppen  af  bakken,  lige  som  om  der  var  en  vogn  med 
skarpe  uafskærmede  lygter  på  vej  imod  mig  på  den  anden 
side  af  bakken.  Jeg  undrede  mig  ikke  en  gang  over  dette 
strålende  lys  i  et  land  med  strenge  mørklægningsbestem- 
melser,  men  cyklede  afsted  som  en  vanvittig  imod  det, 
idet  jeg  håbede,  at  det  ikke  alt  for  hurtigt  ville  komme 
over  bakketoppen  og  passere  mig  og  endnu  en  gang  efter- 
lade mig  fanget  af  mørket.  Det  gjorde  det  ikke.  Lyset 
forblev  konstant  foran  mig  under  hele  resten  af  min  tur. 

Hvad  var  dette  lys?  Nuvel,  hvis  du  ved  lige  som  jeg 
gør,  at  vor  Himmelske  Fader  besvarer  vore  bønner,  vil  du 
vide,  at  Han  hørte  min  bøn  den  nat,  og  nårsomhelst  jeg 
kommer  i  tanker  om  det  igen,  takker  jeg  Ham  en  gang 
til.« 
En  historie  fra  virkeligheden,  fortalt  af  Lucile  C.  Reading. 


Venlig   hilsen 

Birthe  Petersen, 

Primary  Hovedbestyrelse. 

Når  vi  overtager  arbejdet  i  GUF's  Hovedbestyrelse  netop 
ved  GUFårets  begyndelse  og  med  meddelelsen  om  planer- 
ne for  et  skandinavisk  GUF-stævne  som  vort  første  bud- 
skab fra  missionspræsidenten,  så  kan  det  nok  siges,  at 
det  er  med  en  vis  beklemthed,  at  vi  går  ind  til  arbejdet. 
Men  vi  har  lært,  at  i  vor  kirke  siger  vi  ikke  nej  til  en 
stilling,  som  vore  foresatte  har  udpeget  os  til,  og  vi  tror 
på  sandheden  af  det  skriftsted,  som  fortæller  os,  at  Her- 
ren ikke  forlanger  mere  af  os  end  Han  vil  skaffe  os 
muligheden  for  at  efterkomme. 

Fortegnelse  over  de  lektiehæfter,  der  skal  benyttes  iår, 
er  udsendt  gennem  Distriktsbestyrelserne  sammen  med 
årets  valgsprog.  Bøger  og  andet  materiel  vil  blive  ekspe- 
deret hurtigst  muligt  af  vore  to  sekretærer,  Birgitte  Keblov 
Larsen  og  Kim  Hvistendahl,  når  ordrer  herpå  indsendes 
efter  de  givne  regler.  Enhver  afvigelse  fra  reglerne  vil 
kun  forårsage  unødig  forsinkelse. 

Der  er  også  udsendt  en  GUF-læseplan,  der  anbefaler 
regelmæssig  læsning  af  bestemte  stykker  i  Den  Danske 
Stjerne.  Denne  læseplan  må  ikke  forveksles  med  de  litte- 
raturlister, som  udarbejdes  for  visse  klasser  i  GUF  og 
som  snarest  vil  blive  udsendt,  hvis  de  ikke  allerede  er 
grenene  ihænde,  når  dette  læses. 

Vi  havde  lejlighed  til,  sammen  med  vore  kolleger  fra 
Sverige,  at  overvære  det  store  GUF-stævne  for  de  tysk- 
talende nationer,  som  afholdtes  i  Frankfurt  i  slutningen 
af  juli.  Det  var  en  samdeles  inspirerende  oplevelse,  som 
har  lært  os  meget  om,  hvordan  et  ideelt  stævne  bør  arran- 
geres, hvad  det  bør  omfatte,  og  hvordan  det  bør  afvikles. 
Når  dette  læses,  har  der  antagelig  været  afholdt  et  møde 
mellem  de  fire  nordiske  missioners  GUF-ledere,  hvor  de 
grundlæggende  planer  er  blevet  fastlagt  for   1966-stævnet. 

Og  derefter  vil  vi  så  hurtigt,  det  kan  lade  sig  gøre, 
gennem  distriktsbestyrelserne  forsyne  alle  lokale  GUF'er 
med  oplysninger  om  og  regler  for  de  aktiviteter,  vi  skal  re- 
præsenteres i  ved   det  nordiske   stævne.   Men   to   ting  kan 


Gensidig  Uddannelses  Forening 


vi  anbefale,  at  man  straks  koncentrerer  sig  om:  at  sam- 
les om  GUF,  at  få  dem  med,  som  ikke  har  været  for  flinke 
til  at  komme  —  der  bliver  nok  at  samles  om,  og  der  bli- 
ver brug  for  alle  kræfter,  skal  vi  stå  os  i  dysten  med 
broderfolkene.  Og  for  det  andet,  begynd  både  en  indtje- 
ningsplan  og  en  spareplan  (den  første  for  at  tjene  penge 
til  imødegåelse  af  fællesudgifter  —  den  anden  som  en 
hjælp  til  den  enkeltes  opsparingsvilje  —  begge  kan  arran- 
geres af  den  lokale  GUF  i  samarbejde  med  grenspræsi- 
denten). 

Uanset  hvor  det  nordiske  stævne  vil  blive  afholdt  i 
1966,  vil  det  for  os  danske  komme  til  at  betyde  en  uden- 
landsrejse. Jo  tidligere  vi  begynder  at  spare  sammen  der- 
til, desto  lettere  vil  det  være  at  skaffe  de  fornødne  midler. 

Lad  dette  års  GUF-arbejde  bestå  i  at  dygtiggøre  os  til 
at  mødes  i  venskabelig  dyst  med  GUF'er  fra  de  andre 
nordiske  lande  på  en  sådan  måde,  at  vi  PÅ  ALLE  områ- 
der kan  vise   os   dem  jævnbyrdige. 

Annie  Ringheim.  Jørgen  W.  Schmidt. 


iSograiuncldereii 

Om  Laura  Archera  Huxley:  At  Leve  og  Elske 
Rosenkilde  og  Baggers  Forlag,  ib.  39,50. 

Forfatteren  til  denne  højst  usædvanlige  og  meget  fasci- 
nerende bog  er  et  eventyr  i  sig  selv: 

Som  purung  italiensk  vidunderbarn  kom  hun  i  1940  til 
Amerika  på  en  koncert-tourné,  der  fik  en  brat  ende,  da 
krigen  brød  ud,  og  hun  blev  interneret.  Efter  krigen  finder 
vi  hende  som  en  udviklet  kvinde,  hvis  hovedinteresser  lig- 
ger i  ernæringslære,  sundhedsproblemer  og  psykologi. 

Hun  havde  opdaget,  at  menneskets  største  problem  er 
det  at  omgås  Næsten.  Den  vældige  mængde  UNDGÅELIG 
utilfredshed,  som  folk  til  stadighed  plages  af,  var  for 
hende  en  udfordring  — ■  som  opskrifterne  i  den  forelig- 
gende bog  er  svaret  på. 

I  1956  giftede  hun  sig  med  den  verdenskendte  Aldous 
Huxley,  forfatteren  til  bl.  a.  »Fagre  nye  Verden«,  og  det 
er  næppe  for  meget  sagt,  at  samlivet  med  ham  gjorde 
hende  moden  til  at  skrive  sin  bog. 

Laura  Huxley  har  udarbejdet  31  »opskrifter«,  der  på 
samme  måde  som  gymnastiske  øvelser,  der  udføres  regel- 
mæssigt over  et  længere  stykke  tid,  giver  fysisk  udvikling 
og  velvære,  skulle  kunne  hjælpe  det  menneske,  der  lider 
af  mindreværdskomplekser  eller  synes,  han  er  ved  at  gå 
i  stykker  åndeligt  og  legemligt. 


Dette  kan  lyde  som  en  tør  kogebog  men  er  det  ingen- 
lunde. Laura  Huxley  har  den  sjældne  evne  at  kunne  være 
morsom  og  indtagende  og  fortælle  den  mest  indviklede 
historie,  så  den  virker  let  forståelig  og  samtidig  under- 
holdende. Hun  er  simpelthen  eventyrlig!  Bogen  læses  som 
underholdning  af  den  bedste  slags,  og  før  man  ved  af  det, 
er  man  grebet  af  hendes  begejstring  og  tro  på  tilværelsens 
rige  muligheder,  og  man  fyldes  med  lyst  til  igen  at  tage 
fat,  først  og  fremmest  på  opskrifterne  og  derefter  på 
livet  selv. 

Jovist  er  det  en  optimistisk  og  livsbefordrende  bog,  og 
der  er  næppe  tvivl  om,  at  den  vil  kunne  blive  rednings- 
planken for  mange  mennesker,  der  er  på  vej  nedad.  Så 
kan  man  smile  ad  nogle  af  forfatterindens  idéer,  der  kan 
forekomme  nøgterne  mennesker  højst  besynderlige.  Men 
de  er  typiske  for  hele  idéen  i  samlingen  af  opskrifter:  at 
videreføre  og  udvikle  den  naturlige  fysiske  reaktion  i  men- 
nesket overfor  ydre  påvirkninger.  Den,  der  føler  sig  uret- 
færdigt behandlet,  knytter  automatisk  hånden.  Laura  Hux- 
ley lærer  os  at  gå  videre,  at  ramme  den  knyttede  næve 
ind  i  en  boksebold,  eller  at  danse,  eller  på  anden  måde 
få  udløsning  for  den  spændte  energi. 

En  række  danske  læger  og  fysioterapeuter  har  anbe- 
falet bogen  og  sagt  god  for  dens  helbredsvirkende  anvis- 
ninger. Og  Elsa  Gress  Wright  har  oversat  og  forstået  på 
fortræffelig  vis  at  ramme  dens  underfundige  tone.  En  helt 
usædvanlig  og  meget  anbefalelsesværdig  bog. 

i  igarel i\i -g ningens  forbandelse 

Tale  af  Præsident  David  O.  McKay  ved  præstedømmets 

møde  på  Generalkonferencen 

Oplæst  af  Præsident  McKays  søn,  Edward  R.  McKay 


Mine  kære  brødre  i  præstedømmet! 

Hvad  er  formålet  med  religionen,  »som  behersker  men- 
neskenes liv  århundrederne  igennem«?  Medlemmerne  af 
Jesu  Kristi  Kirke  af  Sidste  Dages  Hellige  svarer  med  Her- 
rens ord,  der  blev  åbenbaret  gennem  Profeten  Joseph 
Smith,  at  formålet  med  sand  religion,  hvad  der  vil  sige 
Guds  værk,  er  ».  .  .  at  tilvejebringe  udødelighed  og  evigt 
liv  for  mennesket.«  (Moses  1:39). 

Og  hvad  er  så  den  endelige  herlighed  for  mennesket 
på  denne  jord,  så  vidt  som  hans  personlige  resultat  angår? 
Det  er  karakter  —  karakter  udviklet  gennem  lydighed 
mod  livets  love,  som  de  er  åbenbaret  gennem  Jesus  Kri- 
stus, som  kom  for  at  vi  kan  have  liv  og  have  det  i  rigeligt 
mål. 

Det  mennesket  mest  skulle  bekymre  sig  om  her  i  livet, 
skulle  ikke  være  at  erhverve  guld  eller  berømmelse  eller 
materielle  ejendele.  Det  skulle  ikke  være  udviklingen  af 
fysiske  kræfter,  heller  ikke  af  intellektuel  styrke,  men 
hans  mål,  det  højeste  i  livet,  skulle  være  udviklingen  af 
en  kristuslignende  karakter. 

En  af  de  mest  betydningsfulde  udtalelser  i  Visdoms- 
ordet,  en,  som  indebærer  beviset  på  Profeten  Joseph 
Smiths  inspiration,  findes  i  følgende  udtalelse:  »På  grund 
af  de  onde  hensigter,  som  er  og  vil  være  i  rænkefulde 
menneskers  hjerter  i  de  sidste  dage,  har  jeg  advaret  jer 
og  advarer  jer  atter  ved  at  give  jer  dette  visdomsord 
gennem  åbenbaring  .  .  .«  (L.  &  P.  89:4).  ».  .  .  onde  hensig- 
ter, som  er  og  vil  være  i  rænkefulde  menneskers  hjer- 
ter .  .  .«  —  betydningen  af  denne  sætning  gjorde  indtryk 
på  mig  langt  tilbage  i  tyverne  og  trediverne  i  dette  år- 
hundrede. 

Jeg  beder  jer  huske  tilbage  på  de  metoder,  som  visse 
tobaksfirmaer  anvendte  for  at  påvirke  kvinder  til  at  ryge 
cigaretter.  I  husker,  hvor  underfundigt  de  satte  deres  plan 
i  gang:  først  ved  at  sige,  at  rygning  ville  sætte  vægten 
ned.  Deres  slogan  var:  »Tag  en  cigaret  i  stedet  for  et 
stykke  chokolade«.  Senere  lagde  nogle  af  os  mærke  til 
i  teatret,  at  de  fik  en  ung  kvinde  til  at  tænde  herrens 
cigaret.  Derefter  viste  man  en  kvindehånd  på  plakaterne, 
medens  hun  tændte  eller  tog  en  cigaret.  Et  år  eller  to  gik, 
og  snart  derefter  var  de  frække  nok  til  at  vise  kvinden 
på  lærredet  eller  på  plakaten  rygende  cigaretten. 

Jeg  har  et  avisudklip,  som  jeg  klippede  ud  i  1931  og 
som  bekræfter  denne  tanke.  Det  lyder:  »Det  er  velkendt, 
at  cigaretfabrikanterne  nu  er  efter  de  unge  kvinder  og 
unge   piger.   De   siger,   at   der   er   25   millioner   af   dem   i 


Amerika,  og  hvis  de  kan  gøre  rygning  blandt  dem  popu- 
lær, vil  de  være  i  stand  til  at  forøge  deres  salg  fra  3 
milliarder  seks  hundrede  millioner  dollars  årligt  til  6 
milliarder  dollars.  Det  er  deres  krav  og  deres  mål«. 

Nu  er  det,  som  I  alle  ved,  almindeligt  at  se  smukke 
unge  kvinder  afbildet  på  plakater  og  i  annoncer  rygende 
cigaretter;  og  nu  er  det  frækkeste  af  det  altsammen  de 
cigaretannoncer,  som  kommer  ind  i  vore  hjem  på  fjern- 
synet og  ses  af  vore  drenge  og  piger,  og  viser  unge  mænd 
og  unge  kvinder,  der  ryger  i  de  mest  fristende  scener, 
der  er  muligt. 

Har  disse  rænkefulde  mænd  onde  hensigter  med  vor 
ungdom?  Hold  jeres  øjne  og  øren  åbne  for  at  lægge 
mærke  til,  om  de  ikke  tager  de  samme  skridt  nu  til  at 
få  vore  drenge  interesseret,  som  de  gjorde  for  at  lokke 
kvinderne  til  at  bruge  det  modbydelige  ukrudt. 

Vore  unge  bør  belæres  om  den  risiko,  som  cigaretryg- 
ningen er  for  helbredet.  De  bør  belæres  om,  at  læger  og 
andre  videnskabsmænd  har  fundet  en  direkte  forbindelse 
mellem  kræft  og  cigaretrygning. 

Emerson  Foote,  formand  for  det  Nationale  Råd  for  Ryg- 
ning og  Sundhed,  har  bevidnet,  at  »det  er  blevet  bevist 
ved  ansvarlige  videnskabelige  autoriteter,  at  cigaretryg- 
ning er  ansvarlig  for  mindst  125.000  og  muligvis  300.000 
dødsfald   om   året   i   dette   land    (Amerika). 

Men  døden  er  ikke  det  eneste  ....  Det  er  udenfor  al 
tvivl,  at  der  findes  millioner  af  mennesker,  som  lider  un- 
der forskellige  grader  af  manglende  evner,  som  er  frem- 
kaldt ved  cigaretrygning«.  (Deseret  News,  23.  marts  1965). 

Et  sted  mellem  60  og  80  procent  drenge  og  mænd  og 
lidt  mindre  antal  piger  og  kvinder  er  allerede  vænnet  til 
cigaretter,  eller  de  har  indrømmet  at  være  forfaldne  dertil. 

Den  høje  dødsprocent  ud  fra  cigaretrygning  har  allerede 
skabt  et  krav  fra  mange  interesserede  grupper  om  positiv 
handling,  som  vil  mindske  farerne  for  helbredet.  Mange 
videnskabelige  foreninger  i  England  og  Amerika  har  ført 
an  i  at  skabe  offentlig  reaktion  imod  rygning.  Cancer- 
Registret  har  leveret  rigeligt  forskningsmateriale  og  har 
holdt  offentligheden  og  medicinerne  underrettet  om  de 
problemer,  der  er  forbundet  med  rygning.  Chefkirurgen 
for  den  Offentlige  Sundhedstjeneste  har  brugt  sin  officielle 
og  moralske  indflydelse  ved  at  understrege  de  farer,  der  er 
forbundet  med  rygning. 

Disse  virksomheder,  så  vel  som  den  store  gruppe  for- 
skere, har  indsamlet  beviser  og  fastslået  kendsgerningerne 

så  klart,  at  enhver  fornuftig  sjæl  er  fuldstændig  klar  over 
den  fare,  som  rygning  medfører. 

Til  trods  for,  at  man  indrømmer  faren  ved  rygning,  er 
annonceringen  af  cigaretter  af  tobaksfirmaerne  blevet  for- 
øget til  alle  tiders  højde.  Og  dog  gives  der  aldrig  en  hen- 
tydning til,  at  rygning  allerede  er  en  af  de  største  trusler 
mod  livet.  I  stedet  fremhæver  annoncerne  bestandig  ciga- 
rettens mildhed  og  dens  behagelige  kvaliteter.  Denne  an- 
noncering af  cigaretter  fremmes  med  en  så  uforsvarlig 
frihed,  til  trods  for  hvad  undersøgelser  allerede  har  bevist 
angående  farerne  ved  rygning,  at  den  mest  barmhjertige 
konklusion,  man  kan  drage,  er,  at  anstifterne  overhovedet 
ikke  anser  værdien  af  menneskeligt  liv.  Det  ser  ud  til,  at 
succes  for  tobaksindustrien  er  mere  vigtig  end  at  undgå 
lidelse  og  død. 

For  hundrede  toogtredive  år  siden  fortalte  en  syvogtyve- 
årig  ung  mand  verden,  at  tobak  var  skadelig  for  det  men- 
neskelige legeme.  Medlemmerne  af  Jesu  Kristi  Kirke  af 
Sidste  Dages  Hellige  fik  ved  guddommelig  åbenbaring  Vis- 
domsordet,  hvori  de  blev  rådet  til  at  afstå  fra  brugen  af 
tobak  under  en  hvilken  som  helst  form.  De  fik  løfte  om 
bedre  helbred  som  resultat  heraf.  Dette  var  mærkeligt,  da 
ingen  på  den  tid  kendte  til  nogen  fare  ved  at  ryge.  De 
fleste  af  medlemmerne  anerkendte  det  og  rettede  sig  efter 
de  instruktioner,  der  blev  givet. 

Den  demonstration,  som  vises  i  dag  af  mere  end  to 
millioner  mennesker  i  Kirken,  bør  gøre  indtryk  på  enhver 
skeptiker.  Hundredtusinder  af  unge  har  aldrig  røget.  De 
ved,  at  rygning  er  en  ødelæggende  vane,  som  ødelægger 
legemet  så  vel  som  sindet. 

Vore  hjem  bør  fastslå  den  kendsgerning,  at  den  unge, 
som  hengiver  sig  til  cigaretter,  ikke  bidrager  til  sin  frem- 
gang og  vækst  i  Kirken  og  i  Guds  rige;  heller  ikke  forbe- 
reder han  sig  til  sin  ansvarsfulde  plads  i  samfundet.  Guds 
ord  til  profeten  Joseph  Smith  er,  at  tobak  er  ikke  godt 
for  mennesket.  Udtalelsen  er  ikke  på  nogen  måde  blevet 
svækket.  Videnskabsmænd  har  bevist  det;  mennesker, 
som  har  prøvet  at  modbevise  det,  har  ikke  haft  held  med 
sig;  og  vi  som  et  folk  står  forpligtet  overfor  denne  befa- 
ling fra   Gud.   Hold   den  vane   at  ryge   og  at  bruge   tobak 


under  nogen  form  borte  fra  vore  unge  mænds  liv.  Mod- 
stand mod  lysten  vil  virke  på  karakteren  og  styrke  den,  og 
blot  fordi  et  menneske  har  udviklet  en  vane,  er  det  ikke 
nogen  retfærdiggørelse  for  at  han  fortsætter  den.  Blot 
fordi  et  menneske  måske  tror,  at  han  er  immun  overfor 
tobakkens  skadelige  virkninger,  er  ikke  nogen  retfærdig- 
gørelse for  at  bruge  den  i  Guds  præstedømme. 

Fædre  og  medlemmer  af  præstedømmet  har  forpligtelse 
til  at  sætte  et  eksempel,  der  er  værd  at  efterligne  for 
ungdommen.  Drenge  vil  gerne  se  på  jer  som  mænd.  Deres 
idealer  omfatter  i  jeres  liv  alle  de  kristuslignende  egen- 
skaber, så  nært  som  I  kan  udvikle  dem,  som  Kristus  hav- 
de, da  dqn  romerske  guvernør  pegede  på  ham  og  sagde: 
»Se,  hvilket  menneske!«  (Johs.  19:5).  Husk,  at  selv  om 
man  har  vanen,  vil  overvindelse  af  den  gøre  en  stærkere. 

»Det  er  let  nok  at  være  dydig, 

når  intet  frister  en  til  at  fare  vild, 

når  ingen  syndens  stemme,  hverken  ude  eller  inde, 

lokker  din  sjæl  på  afveje. 

Men  det  er  kun  en  negativ  dyd 

indtil  den  prøves  ved  ild, 

og  den  sjæl,  som  er  værd  al  jordens  ære, 

er  den  sjæl,  som  modstår  ønsket.« 

(Ella  Wheeler  Wilcox,  frit  oversat). 
Til  vore  unge  mænd  vil  jeg  gerne  sige,  at  hvis  de 
ønsker  at  leve  fysisk,  hvis  de  ønsker  at  blive  mænd,  som 
har  et  stærkt  legeme  og  et  kraftigt  sind,  hvis  de  ønsker  at 
være  gode  til  sport,  komme  med  på  fodboldholdet,  være 
med  i  konkurrencer  i  løb  og  spring,  hvis  de  ønsker  at 
være  gode  spejdere,  hvis  de  ønsker  at  være  gode  borgere, 
i  forretningslivet,  allevegne,  så  undgå  tobak  og  lev  strengt 
det  religiøse  liv. 

Må  Gud  hjælpe  os  som  mænd  af  præstedømmet,  som 
fædre,  til  at  nå  vore  drenge  og  unge  mænd  og  indpode 
dem  denne  store  lektie,  denne  guddommelige  sandhed,  at 
det  at  være  kødeligt  sindet  er  at  være  ynkelig,  ulykkelig, 
men  at  være  åndeligt  sindet,  hvad  der  betyder  at  adlyde 
evangeliets  principper  i  alt,  hvad  det  betyder,  er  at  have 
liv,  evigt  liv  og  fred,  det  beder  jeg  ydmygt  i  Jesu  Kristi 
navn.  Amen. 


Ve  den,  ved  hvem  forargelsen  kommer 

Uddrag  af  en  tale  af  den  Præsiderende  Biskop, 

John  H.  Vandenberg 
ved  April-Konferencen  i  Salt  Lake  City  1965. 


Vort  samfund  i  dag  kan  betragtes  som  dualistisk.  På 
toppen  findes  vor  tidsalders  lys  .På  bunden  en  krybende, 
kravlende,  kræftagtig  sygdom  af  forbrydelse,  smuds  og 
mørke. 

Med  ubegrænsede  goder  og  tilsyneladende  alle  vore  øn- 
sker og  behov  opfyldt,  vort  fortsatte  herredømme  over 
sygdomme,  vort  stadig  voksende  system  for  uddannelse  og 
højere  undervisning  —  med  alt  dette  og  mere  til  synes  vi 
at  være  så  uafhængige,  at  vi  stoler  på,  at  alt  er  i  orden. 
Og  dog  lurer  der  ved  siden  af  os,  synlig  for  den,  som  klogt 
vil  lægge  mærke  til  det,  et  uhyre,  således  som  det  beskrives 
af  Alexander  Pope: 

Last  er  et  uhyre  af  så  frygteligt  udseende, 
at  den  burde  hades  og  ikke  ses. 
Og  dog  ses  den  altfor  ofte,  man  er  fortrolig  med  dens 

ansigt, 
Først  tåler  vi  den,  så  ynker  vi  den,  så  tager  vi  den  til  os. 

Det  forhold,  hvori  folk  er  underkastet  dårlig  indflydelse 
i  modsætning  til  god  indflydelse,  ligger  højt  til  fordel  for 
det  onde.  Satan  vil  bruge  sine  agenter  på  enhver  måde  han 


kan  for  på  listig  vis  at  lokke  menneskene  i  sit  spind.  Hans 
agenter  er  repræsenteret  ved  mennesker.  Og  menneskene 
har  indflydelse  på  andre  mennesker. 

Det  anslås,  at  før  1967  vil  over  50  pet.  af  befolkningen 
i  Amerika  være  25  år  eller  yngre.  Det  foruroligende  er,  at 
denne  unge  gruppe  er  udsat  for  de  onde  kræfter  som  illegi- 
tim kærlighed,  drukkenskab,  forbrydelse,  vold,  usunde  film, 
uærlighed,  farlig  litteratur  og  alle  andre  slags  tarveligheder. 
Man  stilles  over  for  spørgsmålet  i  Det  Gamle  Testamente: 
»Kan  nogen  bære  ild  i  sin  brystfold,  uden  at  klæderne 
brænder?« 

Jesus  sagde:  »Ve  verden  for  forargelserne!  Thi  vel  er  det 
nødvendigt,  at  forargelser  kommer,  dog,  ve  det  menneske, 
ved  hvem  forargelsen  kommer!« 

Mange  studerende  unge  bliver  forvirret,  når  nogle  af 
deres  professorer,  i  deres  indflydelsesrige  stillinger,  prøver 
at  lære  dem  menneskefilosofi  med  ateistiske  ideer.  Sådanne 
lærere  kan  beskrives  som  »kilder  uden  vand«. 

(Fra  Deseret  News). 


233 


amiaz  mikzde\ 


iaz  nm 


FØDSELSDAGE: 

Vi  siger  til  lykke  til  følgende  søskende: 
København  Søndre  Gren: 

Fanny   Jacobsen,   Offenbachsvej    14,    80   år   den   6.    okt. 
Frederikshavn: 

Christa  Jensen,  60  år  den  21.  oktober. 
Haderslev: 

Laura  Lohfert,  65  år  den  21.  oktober. 
København  Nordre  Gren: 

Adolf  Nielsen,  Vadholm  5,  65  år  den  4.  september. 

Kirstine  Jensine  Kristiane  Hartvigsen,  60  år  den  24.  okt. 

Holger  Emil  Pedersen,  Frodesvej  41,  60  år  den  7.  okt. 

Ane  Marie  Frederiksen   Olesen,   Utterslevgård   2,    75    år 
den  31.  oktober. 
Randers: 

Christine  Laurine  Christensen  Hansen,  75  år  den  26.  okt. 


Bryllupper  i  Amerika: 

Tidligere  missionær  i  den  danske  mission,  Mark  M.  Pe- 
tersen, viedes  den  6.  august  i  Logan  Templet  til  Kathlyn 
Lindley.  Stjernen  ønsker  hjertelig  til  lykke! 

Tidligere  missionær  i  den  danske  mission,  John  Paul 
Jensen,  viedes  den  16.  september  i  Salt  Lake  Templet  til 
Diane  Skinner.  Stjernen  ønsker  hjertelig  til  lykke! 


DØDSFALD: 
Odense: 

Den  17.  august  døde  søster  Laurine  Kristine  Hansen 
Jensen,  68  år  gammel.  Æret  være  søster  Jensens  minde! 
København  Søndre  Gren: 

Den  24.  august  døde  broder  Richardt  Reinholdt  Kongs- 
berghus, 57  år  gammel.  Æret  være  broder  Kongsberghus' 
minde! 


Ordinationer: 

Til: 

Amager:  29.  august: 

René  Gerhard  Olsen 

Diakon 

København  Nordre  Gren:  4.  juli: 

Palle  Jonny  Johannesen 

Diakon 

Preben  Johannesen 

Diakon 

11.  juli: 

Oddvar  Andreas  Granaas 

Præst 

Bent  Niels  Aage  Ronnenberg 

Lærer 

Aalborg:  9.  august: 

Villy  Petersen 

Diakon 

Aarhus:  11.  juli: 

Helge  Finn  Pedersen 

Diakon 

Knud    Peder   Pedersen 

Diakon 

15.  august: 

Poul  Erik  Christensen 

Lærer 

29.  august: 

Ernst  Mathias  Theodor  Christensen 

Præst 

John  Christensen 

Præst 

Fredericia:   28.  februar: 

Otto  Frode  Nielsen 

Diakon 

3.  august: 

Hans  Jørgensen 

Præst 

15.  august: 

Knud  Albert  Blønd 

Lærer 

Einer  Andreas  Nielsen 

Lærer 

Herning:  8.  august: 

Einer  Peter  Jørgensen 

Diakon 

Ordineret  af: 

Broder  Henri  Gerhard   Olsen 

Broder  Arthur  Sørensen 
Broder  Arthur  Sørensen 

Broder  Arthur  Sørensen 
Broder  Hans  Billeskov  Jansen 

Broder  Jens  Lind  Jensen 

Broder  Palle  Sørensen 
Broder  Orla   Rode  Nielsen 

Broder   Palle  Sørensen 

Broder  Orla   Rode  Nielsen 
Broder  Orla   Rode  Nielsen 

Broder  Knud   Bent  Andersen 

Broder  John   Leach  Jørgensen 

Broder   Knud   Palle  Blønd 
Broder   Niels    Holger    Klausen 

Ældste  Freddie  Christensen 


Dåb: 

København  Søndre  Gren:  28.  aug.: 

Steven   Lange  Williams 

Amager:  21.  august: 

Halfdan   Kaas 

Grete  Bente  Kass 

Odense:  21.  august: 

Olga   Henriette  Skodsbøl 

Silkeborg:   21.  august: 

Bente  Yvonne   Uhrskov   Christensen 

København  Nordre  Gren:  31.  juli: 

Kim  Sparvath  Auerbach 

14.  august: 

Amy  Hansen 

Birgit  Hansen 

28.  august: 

Henny  Elisa  Johanne  Sparre  Nielsen 

Frederikshavn:   7.  august: 

Arne  Tommy  Jensen 

Aalborg:  28.  august: 

Margaret  Steckhahn 

Nordsjælland  Gren:   21.  august: 

Ina  Østergaard  Nielsen 

Randers:   14.  august: 

Marius  Magnus  Nicolajsen 


Døbt  af: 

Ældste  John  E.  DeMille 

Broder  Poul   Petersen 
Broder  Poul   Petersen 

Ældste  Daryl  W.  Tanner 

Broder  Bo  Lambert  Hafstrøm 

Broder   Egon    Otto  Auerbach 

Ældste  Leslie  T.   Hintze 
Ældste  Leslie  T.  Hintze 

Ældste  Richard  B.  Nielsen 

Broder  Jens  Holm  Larsen 

Ældste  Edward  M.  Johnson 

Ældste  John  T.  Lever 

Ældste  Cai  J.  Nielsen 


Håndspålæggelse  ved: 

Ældste  Dennis  E.  Stowell 

Broder  Henri  G.  Olsen 
Broder  Henri  G.  Olsen 

Ældste  Greg  L.  Collinwood 

Broder  Novi   Kølby  Sørensen 

Broder  Egon  Otto  Auerbach 

Ældste  Ford  L.  Stevenson 
Ældste  Ford  L.  Stevenson 

Ældste  Ford  L.  Stevenson 

Broder  Konrad   Børge  Klitgaard 

Ældste  Don  J.  Christensen 

Ældste  Clyde  G.  Summers 

Ældste  Craig  B.  Rasmussen 

VELSIGNELSER: 
Amager:    1.  august: 

Tau  Moes  og  Grethe  Lissi  Mona  Petersens  datter,   Tina 
Lupe  Moe,  velsignet  af  broder  Henri  Gerhard  Olsen. 
Horsens:  25.  juli: 

Bent  Søndergaard  Madsens  og  Ketty  Marie  Olesen  Mad- 
sens   datter,    Inge    Søndergaard    Madsen,    velsignet    af    sin 
fader. 
Silkeborg:  22.  august: 

Bente  Yvonne  Uhrskov  Christensens  datter,  Pia  Bitten 
Uhrskov  Christensen,  velsignet  af  broder  Basmus  A.  L. 
Jensen. 


København  Nordre  Gren:  1.  august: 

Hans  Billeskov  Jansens  og  Lis  Grethe  Kyhlensø  Jansens 
datter,  Lise  Billeskov  Jansen,  velsignet  af  sin  fader. 

Nordsjælland  Gren:  6.  juni: 

Poul  Børge  Andersens  og  Kirsten  Hjarup  Andersens 
datter,  Lise  Hjarup  Andersen,  velsignet  af  sin  fader. 

Arne  Johannes  Jacobsens  og  Vita  Rigmor  Møller  Mad- 
sen Jacobsens  tre  børn,  Annette  Birk  Jacobsen,  Lars  Peter 
Birk  Jacobsen  og  Niels  Henrik  Birk  Jacobsen,  velsignet  af 
henholdsvis  broder  Poul  Børge  Andersen,  broder  Per  Meil- 
søe  og  broder  Ragnar  Herbert  Brun. 


Missionærforflyttelser: 

Fra: 

Til: 

Chester  Allen 

Bornholm 

Holte 

13.  august: 

Paul   Van   Alfen 

Aabyhøj 

Charlottenlund 

Kenneth    Sorensen 

Vesterbro 

Kbh.   Indre  By 

Paul  Smith 

Kastrup 

Søborg 

David    R.    Christensen 

Missionskont. 

Vesterbro 

Edward  Johnson 

Aalborg 

Glostrup 

Gayle  Jensen 

Vejle 

Østerbro 

Paul   Thuesen 

Odense 

Haderslev 

Harold  J.  Shaw 

Vesterbro 

Vejle 

Valor  Thompson 

Slagelse 

Odense 

20.  august: 

Svend  Erik   Irvold 

Sønderborg 

Fredericia 

Else  Andersson 

Randers 

Aarhus 

Byron   Halling 

Næstved 

Aalborg 

Karen   Brown 

Odense 

Randers 

Ross    Brown 

Aarhus 

Randers 

30.  august: 

David   Freeman 

Charlottenlund 

Aabyhøj 

DeAnna  Yates 

Silkeborg 

Missionskont. 

Ralph   Rasmussen 

Haderslev 

Risskov 

Barbara   Christensen 

Missionskont. 

Silkeborg 

10.  september 

3.  september: 

Richard   B.   Nielsen 

Herlev 

Esbjerg 

Michael   Victor 

Aarhus 

Amager 

David   Flinders 

Nørresundby 

Herlev 

Finn  Christensen 

Fredericia 

Bornholm 

Brent  H.  Nay 

Nørresundby 

Aalborg 

Roger  Sybrowsky 

Søborg 

Slagelse 

David  Racker 

Aalborg 

Kolding 

Samuel  Jones 

Amager 

Hvidovre 

Gert  Jensen 

Kolding 

Missionskont. 

Missionærankomster: 

Med  S.A.S.  via  New  York  er  følgende  missionærer  den 
31.  august  ankommet  til  den  danske  mission: 

Bryant  L.  Larsen  fra  Salt  Lake  City,  Utah,  beskikket 
til  at  arbejde  på  Amager. 

Peter  N.  Svendsen  fra  Provo,  Utah,  beskikket  til  at  ar- 
bejde i  Næstved. 

Timothy  Petersen  Dye  fra  Midvale,  Utah,  beskikket  til 
at   arbejde   i    Sønderborg. 

Randall  O.  Christensen  fra  Fillmore,  Utah,  beskikket  til 
at  arbejde  i  Aarhus. 


Missionærai'løsninger: 

Følgende  missionærer  er  blevet  hæderlig  afløst  fra 
deres  arbejde  i  den  danske  mission: 

3.  september:  Vera  L.  Dunn  fra  LaJara,  Arizona,  efter 
sidst  at  have  arbejdet  på  missionskontoret. 

Arman  B.  Peterson  fra  Salt  Lake  City,  Utah,  efter  sidst 
at  have  arbejdet  i  Holte. 

Dennis  H.  Tolboe  fra  Las  Vegas,  Nevada,  efter  sidst  at 
have   arbejdet  i   Hvidovre. 

John  DeMille  fra  Orderville,  Utah,  efter  sidst  at  have 
arbejdet  i  Glostrup. 

Cai  Nielsen  fra  Alhambra,  California,  efter  sidst  at  have 
arbejdet  i  Randers. 

10.  september: 

James  Lillywhite  fra  Hermosa  Beach,  California,  efter 
sidst  at  have  arbejdet  i  Esbjerg. 


Bryant  L.  Larsen 


Peter  N.  Svendsen  Timothy  Petersen  Dye      Randall  O.  Christensen 


Vera  Dunn 


f  1   Af- 


i* 


Arman  B.  Peterson 


Dennis  H.   Tolboe 


John   DeMille 


Cai  Nielsen 


James  Lillywhite 

Vi  har  nu  på  lagrer  bøgerne 

X           JESUS  KRISTUS  af  James  E.  Talmage,  indbundet  i  blødt,  sort                   KR.    30,00 
gedeskindsbind  (se  artiklerne  om  denne  bog  i  DEN  DANSKE 
STJERNE  for  januar  og  februar  1965). 

*           GUDS  RIGE  GENOPRETTET  af  Carter  Eldredge  Grant,  ind-                   KR.    25,00 
bundet  i  sort  bind. 

^           TRE-I-ÉN,  Mormons  Bog,  Lære  og  Pagter  og   Den   Kostelige                   KR.    35,00 
Perle  indbundet  i  én  bog,  i  lækkert,  blødt,  sort  gedeskindsbind. 

Bøgerne  kan  bestilles  ved  indsendelse  af  beløbet  på  postgiro  333.38,  Church  of  Jesus  Christ  of  Latter-Day 
Saints,  Dalgas   Boulevard   164,  København   F.  Husk  på   talonen  at  skrive,  hvad  De  ønsker. 

H.  P.  BALTZER 

Begravelsesforretning 

(Vanløse  Ligkistemagasin) 

Begravelser  ordnes  overalt  -  egen  rustvogn 

Jyllingevej  8  -  København  -  (01)7175  01 

^wtr^^TMT 

Slægtsforskning   udføres    samvittighedsfuldt.   Britta   Brun, 
Solvej  8,  Ølstykke.  Telefon  (03)  323  Ølstykke  528. 

Fotokopiering  af  slægtsskemaer  og  anetavler, 
noder,  bøger  o.  s.  v.   (også  af  farvetryk) 
udføres. 
Vibeke  Neumann  Johansen 

Telefon  91  07  79 

® 

Biler,  så  er  det  her  det  foregår.  Specialitet  er  stadig  fol- 
kevogne, men  andre  mærker  haves  også. 

Venlig  hilsen 
Mogens  -  HE  3280 

USA-REJSER  I 
ET  BEDRE  PLAN 

De  kommer  hurtigst  til   USA  med  SAS  DC-8 
Royal  Viking  Jet,  for  kun  SAS  flyver  NON-STOP 
til  New  York.  På  kun  8  timer  er  De  fremme  - 
efter  en  vidunderlig  flyverejse  -  og  på  21-dages 
billet  er  prisen  t/r  på  økonomiklasse 

KR.  2.629,-* 

USA  byder  på  en  hel  ny  verden  af  oplevelser, 
samtidig    med   at   hotelophold,    rundrejser    og 
måltider  koster  det  samme,  som   man  er  vant 
til    i    Europa.   Med   SAS   flyver   De   direkte  til 
New  York,  Chicago,   Los  Angeles,  Anchorage 
og  Montreal.  Få  alle  oplysninger  om,   hvordan 
De  »gør  USA«  på  en  almindelig  ferie,  ved  blot 
at  indsende  Deres  navn  og  adresse  til 
»USA-ferie«,   SAS,    Hammerichsgade,    Kbh.  V. 

"tJC4LF  ...Deres  fly 

De  får  alle  oplysninger  hos  de  SAS-autoriserede  rejsebureauer 

*)  2.629,-  prisen  er  gældende  for  21-dages  billetter,  som  kan  udnyt- 
tes i  små  8  at  årets  12  måneder  -  nemlig  i  perioderne  28/6-19/8   og 
13/9-4/11  samt  14/2-2/6-66.  Desuden  gælder  21-dages  prisen  2871,-  i 
perioden  8/11-65  til  10/2-66.  21-dages  billetter  kan  ikke  anvendes  for 
rejser  i  week-ends.  Billetpriserne  er  de  samme  fra  Kobenhavn,  Tir- 
strup, Aalborg,  Billund  og  Odense. 

sffz//->*ø%%iij%  ^ffSSSSN^fefr 

Exportmo  del 

splinterny  —  til  speciel  pris  —  glimrende  til  europatur  — 
eller  en  tur  over  Atlanten.  Kan  derefter  sælges  til  overpris. 
Kontakt  MOGENS  —  HE  3280. 

^^L 

Billetter  til  originalpriser:  TOG,  FLY,  SKIB,  hotel- 
reservationer, forsikringer,  valuta  m.  m.   Individuelle 
rejser,  selskabsrejser. 

JjaiGEMSENS 

JERNBANEGADE  7  -  KØBENHAVN  V. 
TLF.  (01)  15  95  80 

Ryesgade  20  -  Århus  C.  -  Tlf.  (061)  2  99  66 

